text:
Ti pannakatarimaan/pannakadalimanek dagiti agsumbangir a kanal ti kalsada (M. Savellano St. ken Pacis Street) ket maysa kadagiti programa ti Sangguniang Barangay ti Rizal nga idauluan ni ABC President, Rizal Brgy. Captain Teddy Ugalino Soller ken iti Barangay Bonifacio (Arcebal St. ken National Higway) babaen ken ni Brgy. Captain Valentin Somera Tuyor, Jr.
Nupay kasta, agtultuloy ti panagtarimaan ken iti pay laeng adda a mapunduan ti mayuna. Kas iti Barangay Rizal, pulido ti pannakakongkreto dagiti drainage canal ken mabalin a lukatan ti disso a nagbarado agsipud ta napintas ti pannakaligason dagiti abbong a solido nga istraktura ken “manhole” a pangrugian ti mabaklas no panggep a dalusan iti uneg. Indauluan dagiti opisiales ti Barangay ti panagtrabaho ken pannakamonitorna.
Kangrunaan a bentahe daytoy ket iti napintas a pamuyaan ti agsumbangir nga igid ken limmawa ti kalsada ken lumawa ti pagparkingan dagiti adda luganna ken motorsiklona iti sango ti balbalayda.
Napabaro pay dagiti street signs sa maikkan ti street lights dagiti awanan, awanen ti sapulen dagiti lumugar ken dumadaliasat aglalo ti rabii.
“Di met kunaen a dida kabaelan ngem ita laeng a maidagadag dagitoy,Apo. Agyamankami kadagiti aktibo a lider iti agdama. Saan a makuna a gagangay dagitoy ta uray no bassit nga proyekto no awan agresibo ti lider, saan a malpas!” kuna ti maysa a natakneng nga indibidual ken lumugar iti Barangay Rizal.
Iti sabali a bangir, narugian metten a naipakat ti stone lined canal (riprapping) iti baro a dalan ti Barangay Bonifacio iti dumna ti tinaltalonan iti abagatan. Adda payen naipan nga street lights ta mabalin nga alternatibo a rota ti behikulo no agdupudop iti Kalye wenno National Highway.
“Saankaminton a masunson ti danum no agbagyo wenno agtudo ti napigsa ta maikauneg ti kanal sa maikkan ti semento a tampi iti kalsada. Mariknami uray saanda nga agsao da Apo Kapitan Tuyor ken Mayor Ediboy a mangkitkita ken mangas-asikaso dagiti saan pay a narugian a pakaseknan ti barangay,” imbatad dagiti asideg nga agnaed ditoy.
Agdama met ita a maar-aramid ti side gutter ti drainage canal ti Barangay Bonifacio (Arcebal St.). Naanep dagiti agtrabaho agsipud ta tiempuenna ti panagtarimaan kadagitoy a bulbulan sakbay ti yaay ti tudo ken nepnep iti arinunos ti Mayo.
Nupay kasta, adda met dagiti Barangay a kabayatan ti panangur-urayda ti maipaay kadakuada a pundo, biniagda ti “Bayanihan System” a panagobra tapno masimpada laeng dagiti babassit a gabor, nagalud-od a daga, matarimaan/maaramid a kanal a mangigiya ti danum nga agbunnong ken agserbi a paanges no tiempo ti layus. Maysa met nga epektibo daytoy a pangtulongda iti Gobierno Munisipal ken iti kalugaranda kabayatan nga ur-urayenda ti sasangpet ti pundo. # (Web In-Action)


c: text/html

text:
Baybay Solomon
Ti Baybay Solomon ket ti baybay a mabirukan iti kaunegan ti Taaw Pasipiko. Daytoy ket mabirukan iti pagbaetan ti Papua Baro a Guinea ken ti Is-isla ti Solomon. Nailablabanan idiay dagiti adu a nangruna a gubat idi las-ud ti Sangalubongan a Gubat II.
Gay-at[urnosen | urnosen ti taudan]
Ipalawag ti Gunglo ti Internasional a Hidrograpiko dagiti pagpatinggaan ti Baybay Solomon a kas dagiti sumaganad:[1]
Iti Amianan a laud. Babaen ti Abagatan a daya a patingga ti Baybay Bismarck [Ti linia manipud iti Akin-abagatan a punto ti baro nga Irlanda iti igid ti paralelo ti 4°50' Abagatan aginggana iti aplaya ti Baro a Britania, iti igid ti Akin-amianan nga aplayana ken kalapsanna ti linia manipud iti Akinlaud a patinggana babaen ti Akin-amianan a punto ti Isla Umboi aginggana iti Punto Teliata, Baro a Guinea (5°55′S 147°24′E / 5.917°S 147.400°E)].
Iti Amianan a daya. Babaen ti linia manipud iti Akin-abagatan a punto ti Baro nga Irlanda aginggana iti Amianan a punto ti Isla Buka, babaen iti daytoy nga isla aginggana iti Amianan a laud a punto ti Isla Bougainville, iti igid dagiti aplaya ti Akin-abagatan a Bougainville, Choisel [Choiseul], Ysabel [Santa Isabel], dagit iisla ti Malaita ken San Cristobal [Makira].
Iti Abagatan. Ti akin-amianan a patingga ti Baybay Coral iti pagbaetan ti Isla San Cristobal, dagiti isla ti Solomon, ken Isla Gado-Gadoa, idiay akindaya a patingga ti Baro a Guinea [Isla Gado-Gadoa iti asideg ti Akinday a patinggana (10°38′S 150°34′E / 10.633°S 150.567°E), ken agpababa iti daytoy a meridiano aginggana iti 100 a kadeppa a linia ken kalapsanna iti igid ti Akin-abagatan a pingir ti Raw-ang Uluma (Suckling) ken dagiti gumay-at iti Agpadaya iti agadayo a kas ti Abagatan a daya a punto ti Raw-ang Lawik (11°43.5′S 153°56.5′E / 11.7250°S 153.9417°E) idiay Isla Tagula [Vanatinai], kalapsanna ti linia iti Akin-abagatan a patingga ti Isla Rennell ken manipud iti Akindaya a punto ti Rawis Surville, thi Akindaya a patingga ti Isla San Cristobal].
Iti Abagatan a laud. Babaen ti aplaya ti Baro a Guinea ken ti linia manipud iti Abagatan a daya unay a punto babaen ti Purpuro Louisiade aginggana iti Isla Rossel.
Kaadaleman a punto[urnosen | urnosen ti taudan]
Ti Baybay Solomon keyt mangiraman ti Trinsera ti Baro a Britania, ken makaabot iti kaadaleman a partena iti 29,988 a kadapan (9,140 m) iti baba ti pantar ti baybay iti Planet Deep.[2]
Dagiti nagibasaran[urnosen | urnosen ti taudan]
- ^ "Limits of Oceans and Seas, 3rd edition" (PDF). International Hydrographic Organization. 1953. Naala idi 7 Pebrero 2010.
- ^ "Solomon Sea". Encyclopaedia Britannica. Naala idi 10 March 2012.

robotstxt: allowed

filter: keep


text:
Balasan, Iloilo
Ti Balasan ket maysa a maika-4 a klase nga ili iti probinsia ti Iloilo iti Filipinas.
Dagiti baranggay[urnosen | urnosen ti taudan]
Ti Balasan ket politikal a nabingbingay iti 23 a barbaranggay.[2]
- Aranjuez
- Bacolod
- Balanti-an
- Batuan
- Cabalic
- Camambugan
- Dolores
- Gimamanay
- Ipil
- Kinalkalan
- Lawis
- Malapoc
- Mamhut Norte
- Mamhut Sur
- Maya
- Pani-an
- Poblacion Norte
- Poblacion Sur
- Quiasan
- Salong
- Salvacion
- Tingui-an
- Zaragosa
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Iloilo". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 3 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Iloilo". Datos ti Populasion ti Ili. Dibision ti Panagsukisok ti LWUA. Naala idi 3 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Niger
Nagsasabtan: 16°N 8°E / 16°N 8°E
Ti Niger (Panangibalikas a Pranses: [niʒɛʁ], ngem sagpaminsan a binalbalikas a kas ti /niːˈʒɛər/ wenno i/ˈnaɪdʒər/[7]), opisial a ti Republika ti Niger, ket maysa a napalikmutan ti daga a pagilian idiay Akinlaud nga Aprika, a nanaganan manipud ti Karayan Niger. Daytoy ket bineddenganti Nigeria ken Benin iti abagatan, ti Burkina Faso ken Mali iti laud, ti Arhelia ken Libya iti amianan ken ti Chad iti daya. Ti Niger ket sakupenna ti daga ti gangani a 1,270,000 km2, a mangaramid daytoy ti kadakkelan a pagilian idiay Akinlaud nga Aprika, nga addaan iti sumurok nga 80 porsiento ti dagana ti nasakupan ti desierto ti Sahara. Ti kaaduan nga Islamiko a populasion ti pagilian iti sumurok a 15,000,000 ket kaaduan a nairumpuok idiay adayo nga abagatan ken laud ti pagilian. Ti kapitoliona a siudad ket ti Niamey, a mabirukan daytoy idiay adayo nga abagatan a laud a suli ti Niger.
Ti Niger ket maysa a rumangrang-ay a pagilian, ken agkankanayo a mairangranggo a kas maysa kadagiti kababaan a ranggo ti Pagsurotan ti Panagrangrang-ay ti Tao (HDI) ti Nagkaykaysa a Pagpagilian, daytoy ket maika-186 kadagiti 187 a papagilian idi 2011. Kaaduan kadagiti saan a disierto a paset ti pagilian ket madangran babaen ti periodiko nga igaaw ken desertipikasion. Ti ekonomia ket naipatengnga iti pagbiagan ken adda dagiti mailuwas nga agrikultura a nairumpuok kadagiti nalames a daga ti abagatan, ken dagiti mailuwas a naata a material, a naipangpangruna ti mineral ti uranio. Ti Niger agtultuloy a nalaplappedan babaen ti panakapalimutanna ti daga a puestona, ti disierto a kadagaan , ti saan a nasayaat nga edukasion ken ti kapanglaw ti tattaona, ti kaawan dagiti inprastruktura, saan a nasayaat a panagaywan ti salun-at, ken dagiti panakadaddadael ti enbironmento.
Ti Nigerieno (/niːˈʒɛəriən/ wenno pannakaibalikas: /naɪdʒɪrɪˈɛn/) a kagimongan ket mangipakpakita ti dibersidad a naala manipud ti atiddog a pakasaritaan kadagiti nadumaduma nga etniko a grupo ken dagiti rehion ket ti ababa pannakainaigda nga agtataeng iti agmaymaysa nga estado. Iti naipakasaritaan, ti tattan a Niger ket adda idi kadagiti igigid ti nadumaduma a dadakkel nga estado. Manipud idi panakawayana, dagiti Nigerieno ket nagtataengda kadagiti lima a batay-linteg ken tallo a paset ti panawen ti milisia a turay. Kalpasan ti kudeta ti militar a kudeta idi 2010, ti Niger ket nagbalinen a maysa a demokratiko, ken adu a partido nga estado. Kaaduan ket agtataeng kadagiti lugar ti away, ken addaanda iti bassit panakastrek kadagiti nangato a pagadalan.
Dagiti nagibasaran[urnosen | urnosen ti taudan]
- ^ Disksionario ti Merriam-Webster
- ^ Diksionario ti Oxford
- ^ INS Niger (iti Pranses)
- ^ a b c d "Niger". Internasional a Pundo ti Panguartaan. Naala idi 20 Abril 2012.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ Ania nga igid ti kalsada ti pagmanmanehuanda? Brian Lucas. Agosto 2005. Naala idi 28 Enero 2009.
- ^ Kasano ti panangibalikasmo ti "Niger"? manipud idiay Slate.com, naala idi 04 Marso, 2012
Dagiti taudan[urnosen | urnosen ti taudan]
- Decalo, Samuel. Naipakasaritaan a Diksionario ti Niger, maika-3 nga ed. (Scarecrow Press, 1997, ISBN 0-8108-3136-8) – ti komprehensibo nga urnong kadagiti topiko ti Niger
- Daytoy nga artikulo ket agilaklak-am ti banag ti publiko a pagturayan manipud kadagiti sapot a pagsaadan weno dagiti dokumento ti CIA World Factbook. (para iti Niger)
- Daytoy nga artikulo ket agilaklak-am ti banag ti publiko a pagturayan manipud kadagiti sapot a pagsaadan weno dagiti dokumento ti Departamento ti Estado ti Estados Unidos (Dagiti paammo a Nota). "Niger". State.gov. 3 Pebrero 2010. Naala idi 3 Mayo 2010.
- Dagiti Unicef ng aestadistika ti Niger
- Unesco a manuskrito iti obra ti ubbing ken panagadal idiay Niger
Dagiti silpo ti ruar[urnosen | urnosen ti taudan]
Midia a mainaig iti Niger iti Wikimedia Commons
Dagiti obra a mainaig iti Niger iti Wikisource (iti Ingles)
- Niger
- Dagiti pagilian idiay Aprika
- Dagiti estado a kameng ti Kappon ti Aprika
- Ekonomiko a Komunidad dagiti Estado ti Laud nga Aprika
- Dagiti pagilian ken teritorio nga agsasao ti Pranses
- Dagiti kabassitan a naparang-ay a pagilian
- Dagiti naserraan ti daga a pagilian
- Dagiti estado a kameng ti Organisasion ti Islamiko a Pagtitinnulongan
- Dagiti republika
- Dagiti estado ken teritorio a nabangon idi 1960
- Dagiti estado a kameng ti Nagkaykaysa a Pagpagilian


text:
Do you want to buy antibiotics online without prescription? http://buyantibiotics24h.com/ - This is pharmacy online for you!
Microsoft word - the people agenda.doc
DEKLARASYON DAGITI UMILI ITI ALDAW KORDILYERA 2010 PARA ITI PULITIKA TI
Dakami nga umili ti Kordilyera, a nakipaset iti selebrasyon ti maikaduwapullo ket ennem nga Aldaw
Kordilyera iti syudad ti Baguio ket nagkaykaysa iti daytoy a deklarasyon tapnu iyabante ti pulitika iti
panagbalbaliw ken agenda dagiti umili kasilpu iti umasideg a May 10 elections. Kasta met a dakami a
delegados a nagapu iti dadduma a rehyon ti Pilipinas ken ballasiw-taaw ket makikaykaysa iti daytoy a
deklarasyon. Batay kadagiti people’s agenda a napagkaykaysaan dagiti umili iti probinsya ken sektor ti
Kordilyera, nabukel daytoy a deklarasyon a nanggupgop kadagiti nababara nga isyu ken pakaseknan ti
umili iti Kordilyera.
Batay iti nabayag a kapadasan, nakita mi ti rigat ken panakaidadanes mi nga umili gapu kadagiti kontra-
umili a linlinteg ken patakaran ti gobyerno, makadadael a proyekto ken programa a maiyar - aramid iti il-
ili ken daga mi.Nangibunga dagitoy iti dakkel a problema ken riribuk kadagiti umili iti nabayag a
panawen.Nagresulta iti pannakaagaw ti nagtaudan mi a daga, pannakadadael ti aglawlaw/environment
ken pangkabiagan, pannakalabsing iti karbengan pangtao, pannakagundaway dagiti babbai, ubbing, ken
agtutubo.Dakami ti kangrunaan a mangsagsagrap iti epekto dagitoy iti aglawlaw ken panagbaliw ti klima
wenno climate change.
Ngarud, iparang ken iyebkas mi daytoy a deklarasyon kadagiti amin a kandidato ken partido kas basaran
iti programa ken plataporma da. Takderan da nu isuda ket para iti umili ken mamati iti baro a pulitika
nangnangruna kadagiti agtugaw iti posisyon ti gobyerno kalpasan ti eleksyon iti Mayo 10, 2010. Agbalin
koma daytoy a basaran ti ania man nga addang ken desisyon iti panaggobyerno a pakaseknan mi. Kasta
met nga allokuyen mi ti nalawa a publiko nga itandudo ken ipinget daytoy a deklarasyon para iti pulitika
ti panagbalbaliw uray kalpasan ti May 10 eleksyon.
Daytoy a deklarasyon ket launenna dagiti sumaganad: Mainaig iti nagtaudan a daga ken environment/kalikasan:
1. Bigbigen ti karbengan dagiti umili iti bukod a panagtagikua, panagdesisyon, panangimaneho,
panagpadur - as iti nagtaudan a daga ken kinabaknang iti Kordilyera.
2. I-review ken waswasen dagiti saan a nainkalintegan a desisyon ken aramid ti NCIP kasilpo iti
CALT/CADT ken addaan anomalya iti panagpatitulo ti daga a nangted riri iti intar ti umili.
3. Mangisayangkat iti kongkreto nga addang ken paglintegan no kasano a solbaren ti kumplikado a
problema iti daga iti Baguio a mangipateg kadagiti demokratiko a sector.
4. Bigbigen ti karbengan ken suroten ti demokratiko a proseso dagiti nainsigudan nga umili iti Free,
Prior, Informed Consent (FPIC), pammalubos wenno panangsupiat dagiti umili iti aniaman a proyekto a sumrek iti teritoryo wenno ili da. Sublian ken waswasen dagiti addaan anomalya nga FPIC certifications ti NCIP kadagiti dadakkel a kumpanya ti minas. Singeren ti NCIP.
5. Waswasen dagiti linlinteg ken patakaran ti gobyerno a manglablabsing iti karbengan tayo iti
nagdaudan a daga ken kinabaknang kas iti Philippine mining Act of 1995, R.A. 7076 wenno small scale mining law. I-review ti IPRA law ken dadduma pay a linteg a nangpakaru iti pannakalabsing dagiti kolektibo a karbengan tayo iti daga ken rekurso. Kagiddanna,adalen ken pandayen ti alternatibo ken makaumili a paglintegan iti minas.
6. Ipatungpal ti moratorium iti dadakkel a panagminas iti Kordilyera. Isigurado a mabayadan, ma-
rehabilitasyon ken maisubli dagiti dagdaga kadagiti umili nga inagaw dagiti kumpanya ti minas iti nabayag a panawen. Waswasen amin dagiti mining lease, mining patent ken dadduma pay a mining contracts. Itandudo ti tradisyunal nga SSM a control ti komunidad ken mangsalwad iti environment. Ikkan edukasyon dagiti small-scale miners tapnu baliwan ti makadadael nga SSM.
7. Singeren amin dagiti daddakkel a korporasyon a nangdadael ken nangpapanaw kadagiti umili iti
nabayag a panawen kas ti Binga Dam, Ambuklao Dam ken San Roque Dam, Cellophil Resources Corporation ken daddumapay. Pasardengen/Idekomisyon amin dagiti dam a makadadael ken manglayos kadagiti komunidad ken aglawlaw.
8. Seryoso nga imbestigaran ken singeren dagiti kumpanya a nangdadael iti aglawlaw, karayan,ken
9. Iduron ti gobyerno nga agaramid iti mapangngeddeng nga addang tapnu sanguen ti krisis ti
aglawlaw, climate change ken global warming. Waswasen ken i-review amin dagiti linlinteg ken programa a mangpakaru iti pannakadadael ken krisis iti aglawlaw kas ti Mining Act of 1995. Istrikto nga ipatungpal dagiti linlinteg a mangprotektar iti environment. Aniaman nga addang a mangsango iti climate change ket saanna labsingen ti karbengan dagiti nainsigudan nga umili.
10. Ipangpangruna ti suporta ken pondo ti gobyerno kadagiti nainsigudan nga umili kas kangrunaan a
vulnerable
iti climate change. Isayangkat ti nalawa nga edukasyon ken impormasyon no ania ti climate change ken epekto dagiti makadadael a proyekto iti aglawlaw. Isigurado ti epektibo a disaster response dagiti komunidad.
11. Seryoso a sanguen ken risuten ti problema iti basura a makadadael iti aglawlaw ken salun-at ti
umili. Seryoso nga ipatungpal ti clear air act.
12. Iyaramid ti nasaknap, nasedsed ken umannatop a people-based reforestation. Isigurado dagiti
nainsigudan a variety/klase ti kayo ti maimula nga addaan kabaelan a makapataud ti danum, mangkontrol iti panagregaay ken makatulong iti panagmayat ti klima.
13. Isigurado a masalwadan ti watersheds , madalusan ken marehab dagiti amin a karayan.
Mangaramid kadagiti kongkreto nga addang tapnu mapangngeddeng a masalakniban dagiti endangered species,
animal man wenno mula, tapno mabalanse ti aglawlaw. Maiparit koma ti nasaknap a panagbombomba ti militar ta madadael amin dagitoy karaman ti kabakiran, paggapuan ti danum dagiti umili.
14. Isigurado ti proteksyon dagiti komunidad nga addaan kadagiti naitudo nga hazard prone areas.
Laksid iti panangideklara a saan a mabalin a pagyanan, isigurado ti nalawag a relokasyon kadagiti umili. Isardeng/ikontrol ti nasaknap a panagadu dagiti realty development.
Mainaig iti karbengan pangtao
1. Pasardengen ti implementasyon ti Oplan Bantay Laya ken militarisasyon dagiti komunidad,
political killings ken panagdukot kadagiti aktibista, journalist, ken dadduma pay a mangitantandudo iti karbengan pangtao imbistigaran ken dusaen dagiti adda ti likudan kadagitoy a pananglabsing iti karbengan pangtao, kas iti rehimen ni Arroyo.
2. Seryoso nga ipatungpal dagiti katulagan a mangiparit iti panagkampo dagiti militar iti uneg ti
komunidad, sirok dagiti balay, eskwelaan, day care centers, barangay halls, health centers, dap – ay ken dadduma pay nga usar ti komunidad.
3. Ipagna ti hustisya ken ikkan kongkreto a suporta dagiti pamilya dagiti napapatay, nadukot ken
daddumapay a biktima ti terorismo ti estado.
4. Iduron ti pannakaituloy ti saritaan-kapia iti nagbaetan ti GRP iti NDFP ken GRP iti MILF para iti
pudno a linak ken kapya ditoy pagilian tayo. Dawaten ti insigida a panna-release ni Jovencio Balweg, maysa kadagiti NDFP consultants, gapu iti nakaru a sakit ken kasasaad medical.
5. Suportaran ken itandudo ti implementasyon ti rekomendasyon ni Prof. Philip Alston iti kaso
dagiti extrajudicial killings ken dadduma pay a pananglabsing iti karbengan pangtao. Tumulong iti panangbiruk kenni James Balao.
6. Iduron ti GRP a seryoso nga ipatungpal ti Comprehensive Agreement on the Respect for Human
Rights and International Humanitarian Law (CARHRIHL) ken dadduma pay nga internasyunal a tulagan ti karbengan pangtao. Kasta met ti United Declaration on the Rights of Indigenous Peoples (UNDRIP).
7. Iduron/itandudo ti pannakaipatungpal ti Anti-Torture Law (RA 9745). Imbestigaran ken dusaen
Mainaig iti trabaho, serbisyo pampubliko, ken pang-ekonomiya a panagdur-as:
1. Aniaman a pang-ekonomiya a programa ket rumbeng nga agrubwat iti pudno a panangbigbig iti
karbengan dagiti nainsigudan nga umili iti bukod a panangikeddeng, iti nagtaudan a daga, iti pudno a reporma iti daga ken nailian nga industrialisasyon.
2. Papigsaen ti panagsanggir iti bukod a kabaelan dagiti komunidad tapnu saan-nakasanggir laeng iti
importasyon ken export-oriented nga ekonomiya. Itandudo dagiti nainsigudan ken sustenable a pamay-an dagiti nainsigudan nga umili.
3. Ipangruna ti panakaipaay ti dakkel a pondo para iti kangrunaan a serbisyo a pangkasapulan dagiti
umili kas ti edukasyon, salun - at, pagbalayan, danum, kuryente, kalsada ken dadduma pay nga imprastraktura a kasapulan ti umili.
4. Itandudo ken suportaran ti P125 across the board nationwide a nayon a sweldo para kadagiti
mangmangged ken P3,000 across the board nationwide para kadagiti empleyado iti gobyerno. Iduron ti pannaited dagiti benipisyo ken proteksyon dagiti demokratiko karbengan dagitoy kas iti panangbukel ti union ken organisasyon.
5. Isigurado nga agbenipesyo dagiti umili ti ania man a proyekto ken programa a sumrek ken
6. Ikkan ti naan-anay a suporta ken subsidy ti sector ti agrikultura iti rehiyon para iti seguridad ti
makan, pagimbagan dagiti kaaduan a mannalon. Supiaten ti nasaknap nga importasyon ken papigsaen ti local nga agrikultura. Ipagna ti panagikat ti pagilian iti GATT – WTO ken waswasen/ireview dagiti linlinteg a nangpairut ditoy.
7. Itrabaho ti panangkontrol iti nangato a presyo dagiti mausar nga inputs iti agrikultura ken ikkan
suporta ken proteksyon ti karbengan dagiti mannalon.
8. Isardeng ti pribatisasyon dagiti public services kas ti hospital, danum, ken enerhiya.
9. Ikkan suporta dagiti babassit a negosyo, isardeng ti panang abog kadagiti nakukurapay nga
aglaklako iti sentro, isardeng ti pribatisasyon dagiti pampubliko a market, ken demolisyon dagiti nakukurapay nga umili.
Mainaig iti karbengan dagiti kababaihan ken ubbing:
1. Itandudo ken irespeto ti karbengan dagiti babbai, ubbing karaman dagiti bakla, tomboy wenno
2. Isigurado ti karbengan dagiti agtutubo iti edukasyon, pagtrabahoan, sports, salun – at ken
panangited iti dakkel a partisipasyon iti panagdesisyon kadagiti amin a pakaseknanda.
3. Ikkan ti naan-anay a suporta dagiti babbae para iti umno/nainkalintegan a pagtrabahoan tapno
saan a mapilitan nga agtrabaho sadiay ballasiw taaw ken maibatida dagiti annak ken pamilyada, dakes na pay ti panakabiktima dagitoy ti prostitusyon ken dadduma pay a napeggad a trabaho.
4. Isigurado nga ikkan proteksyon dagiti ubbing ken babbai babaen iti seryoso nga implementasyon
ti Anti-Violence in Women and Children Act (RA9262 ken Juvenile Justice and Welfare Act of 2006 (RA 9344), Anti-Trafficking in Persons Act (RA9208) ken Magna Carta of Women (RA 9710).
5. Isigurado a pasardengen ti nasaknap a pornography nga isu ti mangkurap iti kapanunutan dagiti
ubbing ken agtutubo a mangiduron kadagitoy iti saan a nasayaat nga aramid.
6. Isigurado ti 5% GAD (gender and development) fund ket maited kadagiti aktibidades a
mangisigurado iti women’s empowerment. Nayunna, adda koma pondo a mangsuporta kadagiti amin nga inisyatiba ti organisasyon dagiti babbai nga mangitrabtrabaho iti VAWC ken panakarespeto ti kalintegan dagiti LGBT.
Mainaig iti Panag-gobyerno ken Pudno a Regional Autonomy
1. Ipagna dagiti demokratiko a reporma iti panag-gobyerno a nakabatay iti baro a pulitika ken
panagbalbaliw kontra iti bulok, korap ken tradisyunal a pulitika. Itandudo ti kolektibo a karbengan dagiti nainsigudan nga umili iti bukod a panangikeddeng babaen ti pudno nga otonomiya.
2. Bigbigen dagiti nainsigudan nga istruktura ken proseso iti sosyo-pulitika a positibo iti husto a
panaggobyerno, panagrisut kadagiti riri iti baet dagiti il-ili ken tribu, ken iti panangipagna iti talna ken kapia. Isigurado ti demokratiko a representasyon ken partisipasyon dagiti umili iti amin a tukad ti panagobyerno, panagdesisyon ken paglintegan a makaapektar ti umili ken komunidad. Bigbigen ken papigsaen ti akem dagiti elders, pangat, peacepact holders ken lideres ti tribu ken komunidad.
3. Isigurado nga ipagna ti demokratiko a proseso nga addaan naan-anay a panawen ken tongtongan
dagiti umili maipapan iti ipagpagna manen ti gobyerno iti regional autonomy. Adalen ken pang-eggeman dagiti naadaw nga adal ti kapadasan iti dua a plebisito nu sadinnu sinupiat dagiti umili ti bogus nga otonomiya ti gobyerno.
4. Itandudo ken padur-asen dagiti positibo a nainsigudan a kultura ken tradisyunal a kaamuan ta
saan mapukaw ken pagkwartaan. Papigsaen ken padur-asen pay dagiti nainsigudan a panagtitinulong kas ti aduyon/alluyon, gamal ken daduma pay.
Source: http://www.cpaphils.org/campaigns/Cordillera%20Peoples%20Agenda42510.pdf
A Rapid iMethod™ Test for the Analysis of Tetracyclines in Meat using Manual SPE iMethod™ Test for Tetracycline Antibiotics Version 1.0 for Cliquid® Software Meat and other animal products need to be routinely monitored for veterinary drug residues that are used to fight disease and infection in animals, but are harmful to humans if present upon ingestion. However, with wide ava
WELLNESS, WEIGHT LOSS & DISEASE PREVENTIONEMAIL: TOMRIFAI@GMAIL.COM WEB: DRTOMRIFAI.COM ADDRESS: PO Box 1814, Troy, MI 48099Medical Director, Metabolic Nutrition and Weight ManagementSt Joseph Mercy Oakland (Trinity Hospital System)-Pontiac, MichiganBoard of Director Member - American Board of Physician Nutrition Specialistsamerican board of internal medicine, 8.2003 american board of phy


text:
Thursday, December 30, 2010
PALARONG PAMASKO ’10, ESPONSOR TI LGU, DEP Ed, KEN PASDEK-NEGOSIO
Cabugao, Ilocos Sur (Disiembre 30, 2010)- Inikkan ti Gobierno Munisipal, Dep Ed Cabugao District ken nadumaduma a pasdek-negosio ti pakakumikoman dagiti agad-adal iti pannakaasa ti kabaelanda iti sports tapno agbalin a produktiboda iti atiddog a bakasionda iti panawen ti Paskua.
Dagiti napagsasalipan nga ay-ayam ket iti basketball, table tennis, badminton ken chess.
Sangapulo a teams ti nagsasalip ket dagitoy ti eskuela-elementaria iti Cabugao North Central School, Cabugao South Central School, Salapasap, Bungro, Salomague, Dardarat, Reppa-ac, Pug-os, Cuantacla, SADACNAM (Sabang, Daclapan, Namruangan), CMCS (Cael-layan, Maradodon, Catucdaan, Sisim), Turod, Pila ken Sagayaden.
Ni Mayor Ediboy S. Cobangbang, Jr. ti nangaramid ti ceremonial toss iti pormal a panangrugi ti 12 nga aldaw (Disiembre 19-31) a pay-ayam a nabansagan iti “Palarong Pamasko 2010” ken naangay iti Cabugao Cultural and Sports Complex.
Ti SADACNAM nga inesponsoran ti Cabugao Shell Station ti nangyalat ti kampeonato iti torneo, 1stRunner Up ti Turod Elementary School nga inesponsoran ti LG Drugstore , 2nd Runner Up ti Reppa-ac-Pug-os nga inesponsoran ti Cindy’s Bakeshop ken 3rd Runner-Up ti Salomague-Dardarat nga inesponsoran ti Namnama Trading.
Immawat dagiti uppat a kangrunaan a nangabak iti premio a cash a nakategoria manipud 9,000 agpababa iti 2,000 ket naangay ti awarding of prizes idi Rizal Day, Disiembre 30, 2010.
Naikkan met ti libre a uniporme, pagmerienda ken pagplete dagiti coaches ken nagay-ayam.
Dagiti sumaganad a pasdek-negosio ti nangesponsor pay ti pay-ayam: Kambal Lumber and Hardware, Vicky’s Pawnshop, Namnama Trading, Cindy’s Bakeshop, Maxx Ionized Alkaline Water, Bonicab Builders, Cabugo Shell Station, Marian’s Lechon Manok, LG Drugstore ken 5 Brothers Marketing.
Paset ti programa ti Gobierno Munisipal iti panangidaulo ni Mayor Ediboy ti pannakigamulo dagiti patron ti pay-ayam ken pannakaikintal ti pateg ti isports iti panunot dagiti agtutubo tapno maasada ken maparang-ay ti kaammuanda ken teknik ti naballigi nga umaayam a mangted pay iti nayon a panagtalek ti bagi ken kabaelanda a makikompetensia iti aniaman a tay-ak ti salip.# ( Source, Anaraa-ar, Nov.- Dec. 2010)
Posted by Bayan ng Cabugao, Ilocos Sur at 8:54 AM 0 comments
Saturday, December 25, 2010
PASKUA 2010, PAMILIA-LGU KEN DAGITI UMILI, NAKIPAGSELEBRAR
Cabugao, Ilocos Sur (Disiembre 23, 2010) – Naipamatmat ti kaipapanan ti Paskua kas iti ayat, nabuslon nga isem ken sagana, panangpabaro ken panangpatibker ti linnangen, sagsagut, ken nangayed a panagrambak.
Naaramid ti “Christmas Program” ti Gobierno Munisipal ti ili a Cabugao, Ilocos Sur idi Disiembre 23, 2010 a nagpartisiparan dagiti amin nga empleado ken agob-obra iti salinong ti LGU-Cabugao, ti sibubukel a kameng ti Sangguniang Bayan, opisiales ti nadumaduma nga opisina ken Ahensia ti Gobierno, Barangay Officials ti 33 a barangays, kamkameng ti NGO’s, sangaili manipud iti pribado a sektor ken umili ti Cabugao, Ilocos Sur.
Mismo nga iti sango ti Presidencia (Municipal Hall) ti nakaaramidan ti programa ti Paskua ken napattopattok ti nagplastaran dagiti agbuybuya kabayatan a sanguenda dagiti nabuslon a sagana.
Tunggal departamento ket adda naisaganada a pabuya a pangragsakda iti Paskua. Panagkanta wenno panagsala iti kaaduan a naipabuya.
Naaramid pay ti parlor games ket tunggal malpas a may-ayam ket maited dagiti sagut ken premio dagiti nakaigasat.
Kalpasan ti programa ken panangrabii, nagibunong da Mayor Ediboy ken Ma’am Jerlie a kapisi ti pusona iti sagut: napintas a bag a napunno ti kompleto a pag-“noche buenaan!” kadagiti nagatendar. # (Source, Anara-ar, Nov.-Dec. 2010)
Posted by Bayan ng Cabugao, Ilocos Sur at 1:58 PM 0 comments
DEMO-FARM TI HYBRID A MAIS, RUGIAN TI DA-LGU
Cabugao, Ilocos Sur (Disiembre 25, 2010)
KANAYNAYON ti panangparegta ti Gobierno Munisipal nga idauluan ni Mayor Ediboy S. Cobangbang, Jr. ti panagtakuat ti DA-LGU kadagiti naipanawen a maimula a mangnayon ti masapulan dagiti mannalon tapno maprobitsarda dagiti suksukayenda a daga.
Nangiyusuat ti DA-LGU nga idauluan ni Mrs. Zenaida S. Andrada, Municipal Agriculturist ti ili a Cabugao iti proyekto a panagmula ti hybrid a mais ket naikeddeng ti pangrugian a pagmulaan iti Sitio Balungabing, Barangay Turod-Patac, Cabugao, Ilocos Sur.
Aglawa iti 1,280 metro-kuadrado ti demo-farm ket iti guduana, 640 sq. meters ti pakaimulaan ti Pioneer Hybrid Yellow Corn a manamnama a pakaapitan ti 8-10 Tonelada kada ektaria a pagbasaran idinto ta iti sabali a guduana ket maimula ti kadawyan a klase ti mais ken gagangay a wagas ti panagmula ti mais ti mausar.
Daytoy a panagmula ti mais ket maisamira ti panagbasa (Farmers’ Field School) dagiti mangipatungpal a mannalon iti pakabuklan ti teknolohia kasta met nga adda pasetna nga IPM (Integrated Pest Management) ken maipakapet ti maadal iti tunggal addang a suroten. Ti kurikulum a maited ket naggapu iti Agricultural Training Institute (ATI) babaen iti panagiyadal da Mr. Nereo T. Daproza ken Mrs. Dionicia Seatriz, agpada a Municipal Technologist ti DA-LGU.
Iti kadagupan ti 45 a nagenrol, 35 ti nagtultuloy ken manamnama a makaturpos iti uppat a bulan (16 a lawas) a panagbasa. Lima nga oras ti maysa a sesion ti kada lawas.
Naikeddeng nga iti Abril 8, 2011 ti pannakaapitna.
Nangrugi met ti panagadal idi Disiembre 25, 2010 ken aggibus iti Abril 15, 2011 a pagturposan dagiti nagadal a mannalon.
Agtinnulong dagiti pannakabagi ti DA-Probinsial ken DA-ATI a mangmonitor ti nasao a demo-farm ket ibaklay met ti Gobierno Munisipal ti teknikal ken pinansial a kasapulan ti proyekto. # (Source, Anara-ar, Nov.-Dec. 2010)
Posted by Bayan ng Cabugao, Ilocos Sur at 1:57 PM 0 comments
Saturday, December 18, 2010
PANAGPIESTA TI BRGY. BACLIG, MAYOR EDIBOY KEN MA’AM JERLIE, NANGORONADA
Cabugao, Ilocos Sur (Disiembre 17, 2010) – Innem (6) nga aldaw a rinambakan ti Barangay Baclig ti panagpiestada manipud Disiembre 12-17, 2010. Naitampok kadagitoy nga aldaw dagiti aktibidadesda a kas iti basketball tournament, Miss Gay ( Dec. 15), Barangay Night (Dec. 16) ken SK Night (Dec.17).
Ti pannakakorona ti Mr. & Ms. Day Care 2010 ti naipangruna a paset ti panagrambak. Da Arjay Tapuro, Ari, ken Danielle Monicque Sevilla, Reyna dagiti napagasatan a nangrienda ti imatang ti tao kadayta a rabii.
Ni Mayor Ediboy ken ti kapisi ti pusona, Ma’am Jerlie Seguban-Cobangbang ti nangisaad ti korona da Arjay ken Reyna Danielle Monicque. Kimmablaaw ken dinayaw ni Mayor Ediboy ti natimpuyog, naragsak ken nabunga a panagpiesta ti barangay. Innayonna a napintas a pagulidanan daytoy a kinaurnos nga impakita dagiti Bacligeneans ti ili ti Cabugao.
Kagiddan itoy, pinagsapata ni Mayor Ediboy dagiti naisaad a Barangay Tanod, miembros ti Lupong Tagapamayapa, ken Baclig Senior Citizens ken Saranay Officers. Iti maudi nga aldaw ti piestada, naiwayat ti Feeding Program ken Operation Timbang kadagiti agtawen ti 6 nga agpababa nga ubbing.
Ti naballigi a panagrambakda ket indauluan ni Punong Barangay Ely S. Savella ket impeksa met ti Kapitan ti nalaus a panagyamanna kadagiti amin a timmaripnong iti panagpiestada. # (Source, Anara-ar Magazine, Nov. – Dec. 2010)
Posted by Bayan ng Cabugao, Ilocos Sur at 1:15 PM 0 comments
Thursday, December 16, 2010
IPM-Kasakalikasan joint programs with LGU launched
The Integrated Pest Management-Kasakalikasan, a program from the national government, recently established programs complementing with the Local Government Unit’s programs on agriculture.
Most noted program is the Farmer’s Field School on Corn Production held in Sitio Balungabing, Turod Patac which was launched last December 25, 2010. Thirty five farmer participants successfully completed the curriculum introduced by the Agricultural Training Institute primarily on Adragogy. It is the aim of this project to equip farmers from the said barangay with innovative technologies and know-how specifically on corn production.
Technology Demonstration projects are also in cooperation with IPM-Kasakalikasan like the Hybrid and Inbred Production of Rice established in Barangays Cuancabal, Pila and Pug-os in 2010 and in Barangays Namruangan and Bungro in 2011. Every demonstration site has five hectare clusters funded by the Department of Agriculture Regional Office while 10 one-hectare sites were funded by the LGU.
The IPM-Kasakalikasan program instills in the farmers the usage of organic pesticides although it affirms the utilization of chemicals only as a last resort.
Most noted program is the Farmer’s Field School on Corn Production held in Sitio Balungabing, Turod Patac which was launched last December 25, 2010. Thirty five farmer participants successfully completed the curriculum introduced by the Agricultural Training Institute primarily on Adragogy. It is the aim of this project to equip farmers from the said barangay with innovative technologies and know-how specifically on corn production.
Technology Demonstration projects are also in cooperation with IPM-Kasakalikasan like the Hybrid and Inbred Production of Rice established in Barangays Cuancabal, Pila and Pug-os in 2010 and in Barangays Namruangan and Bungro in 2011. Every demonstration site has five hectare clusters funded by the Department of Agriculture Regional Office while 10 one-hectare sites were funded by the LGU.
The IPM-Kasakalikasan program instills in the farmers the usage of organic pesticides although it affirms the utilization of chemicals only as a last resort.
Posted by Bayan ng Cabugao, Ilocos Sur at 3:17 PM 0 comments
Tuesday, December 14, 2010
ELEKSION TI ABC KEN SK PARA ITI 2010-2013, NAARAMID DITOY CABUGAO
Cabugao, Ilocos Sur – Iti nagsina a sesion ti Association of Barangay Captains (ABC) ken Sangguniang Kabataan Federation (SK) ket naaramid ti eleksion ti opisiales ti pederasionda.
Dagiti nabutosan nga agtakem para iti 2010-2013:
ABC: Presidente , Thaddeus Soller (Rizal); Bise Presidente, Edgardo Cobangbang, Sr. (Sabang); Auditor, Modesto Ronque (Aragan); ken walo (8) a Board of Directors: Danny Garcia, Dardarat; Mario Peralta, Nagsantaan; Virgilio Piros, Sagayaden; Inocencio Sadac, Turod; Charlie Siruno, Cacadiran; James Sera, Marga-ay; Edgardo Sonido, Turod-Patac; ken Valentin Tuyor, Jr., Bonifacio.
Iti sabali a bangir, naelektaran met dagiti opisiales ti pederasion ti SK ket dagiti sumaganad ti nabutosan: Presidente, Benazir Sarmiento, (Rizal); Bise Presidente, Arvin Jay Manauis (Bonifacio); Sekretario, Arjay Socias (Baclig); Tesorero, Princess Monique Feria (Turod); Auditor, Dyna Lae-Anne Sapon (Daclapan); Press Relation Officer, Jecchonias Alejandro (Sagayaden); Sgt. At Arms, Janvier Baclig (Salomague).
Da Brgy. Captain Thaddeus Soller ken SK Federation President Benazir Sarmiento ket makipasetda iti sesion kas kameng ti Sangguniang Bayan ti ili.
Naaramid ti panagsapata dagitoy nga opisiales agraman dagiti babaenda idi Disiembre 3 ken 7, 2010 babaen ti panamagsapata kadakuada ni Mayor Ediboy S. Cobangbang, Jr. # (Source, Anara-ar, Nov.-Dec. 2010)
Posted by Bayan ng Cabugao, Ilocos Sur at 1:01 PM 0 comments
Tuesday, December 7, 2010
MANGROVE PROJECT OF OISCA AT BRGY. DARDARAT, CABUGAO
Cabugao, Ilocos Sur (December 7, 2010) – The Overseas of International Service Cultural Academy or OISCA (a Japanese institution) established their linkage at Barangay Dardarat through then Brgy. Captain Alberto Solis in 1998 to put up a mangrove project at the shorelines of said barangay and neighboring Sabang and Salapasap.
These were materialized through the cooperation and efforts of barangay officials and residents as well. On December 5-6, 2010, the Japanese visited their mangrove project in Barangay Dardarat, Cabugao, Ilocos Sur. The Japanese Professors paid courtesy to Mayor Edgardo “Ediboy” S. Cobangbang, Jr. and informed the latter about their frequent visits to monitor and to add their mangrove plants in these barangays.
Mayor Ediboy warmly welcomed them. The Mayor has been also appreciated their endeavor because it is very vital in maintaining a balance marine environment in the area.
According to Brgy. Captain Danny Garcia of Barangay Dardarat, he supports the mangrove project. He commended also the assistance extended by the LGU-Cabugao and the OISCAN’s.
On the other hand, the Japanese institution also donated a Day Care Center building in the barangay as part of their cultural programs.
Finally, according to an Environmentalist the mangrove plant is found effective to regulate soil erosion and siltation, effective sea waves breaker, sanctuary of birds, rendezvous of marine animals and fish and other marine lifes’ shelter that contribute to a balance marine ecosystem. # (Other source, Anara-ar Nov.-Dec. 2010)
Posted by Bayan ng Cabugao, Ilocos Sur at 4:25 PM 0 comments
Monday, December 6, 2010
7,000 A BILANG TI BOY SCOUTS, NAKIPASET ITI BSP REGIONAL JAMBOREE
Cabugao, Ilocos Sur (Disiembre 6, 2010) - AGANAY a 7,000 a Boy Scouts, Senior Scouts ken Scout Masters manipud iti Rehion 1, 2, 3 ken Cordillera Administrative Region (CAR) ti dimmar-ay iti 4th Joint Ilocos Region and North Eastern Luzon Regional Jamboree manipud Disiembre 1-5, 2010. Naangay ti nasao nga scouting event iti Bgrys. Daclapan ken Namruangan, Cabugao, Ilocos Sur.
Dimmar-ay dagiti BSP Councils manipud iti Probinsia ti Abra, Batanes, Cagayan, Kalinga, Apayao, Isabela, Ifugao, Ilocos Norte-Laoag City, Ilocos Sur, La Union, Nueva Vizcaya, Mountain Province, Benguet, Quirino, Tuguegarao City, Eastern Pangasinan-Dagupan City, North Eastern Pangasinan-San Carlos City, Baguio City, Santiago City, Cauayan City ken ti guest council ti Nueva Ecija.
Da BSP Ilocos Sur Chairman ken Ilocos Sur Vice Governor Deogracias Victor “DV” Savellano ken Cabugao Mayor Edgardo “Ediboy” S. Cobangbang, Jr. ti nanglukat iti Regional Jamboree babaen ti panangingatoda iti official logo bayat ti opening program.
Iti panagsarita ni Hon. Jose Rizal C. Pangilinan, Secretary General iti Boy Scouts of the Philippines (BSP), kinunana a maysa daytoy a naisangsangayan a gapuanan ti BSP iti Ilocos Region ken North Eastern Luzon ta agbalin daytoy a nakallalagip ken nabunga a padas dagiti dimmar-ay.
“Masapul a makigayyemtayo kadagiti padatayo nga scouts ken agsursurotayo bayat ti jamboree. Babaen itoy, makapagtitinnulongtayo a mangpasayaat iti masakbayan” kinuna ni Pangilinan.
“Scouts Build Tomorrow Today” iti tema ti nadakamat nga aktibidad. # (Reposted, Tawidnews)
“Scouts Build Tomorrow Today” iti tema ti nadakamat nga aktibidad. # (Reposted, Tawidnews)
Posted by Bayan ng Cabugao, Ilocos Sur at 3:28 PM 0 comments
Subscribe to: Posts (Atom)


text:
Timek Ti Barangay
BGY. NAMUCCAYAN, STO.NIÑO, CAGAYAN
Iti nakakaskasdaaw nga aramid ket saan nga iti panagtilmon ti maysa nga espada wenno panag baddek iti beggang nu di iti panagbalin ti maysa a lider a napudno a sanggir ti serbisyo publiko.
Balikas nga imbuksilan daguiti napintas nga aramid ken umiso a panakaipakat ti proyekto para pagsayaatan ti kaaduan ti Bgy. Namuccayan.
Kas ababa a panangiladawan. Daytoy a barangay ket masarakan iti nagbebeddengan ti sumagmamano a barangay a bumallasiw iti karayan kas koma iti Bgy. Tammuco ti amianan, Felicitas ti laud, San Manuel ti abagatan kasta met ti bgy. Nag-Uma iti daya. Addaan nalawa a pagtatalunan ken pagmulaan iti natnateng.
Natalna a barangay nga idadauluan ti natakneng a kapitan ken ama ni Kapitan Marlon S. Medrano.
Kas mangiturung iti barangay, saan a nailinged kenkuana daguiti adu a pakaseknan ken problema a masapul a maikkan iti sungbat ken solusyon.
Nagnunumuan da ngarud kadaguiti opisyales na a pagtitinulungan da nga ibirukan iti solusyon dagitoy a pakaseknan.
Babaen iti anep ken napudno a pannakikadwa ken tulong ni apo mayor Andrew Pagurayan inyasideg ni Kapitan Medrano iti Ama ti Gobyerno Ti Umili daguiti arungaing ti kabaranggayan na ket saan ngarud a napaay. Inruknoy ni Gobernador Alvaro Antonio ken Bise Gobernador Odi Fausto ti tulong iti barangay na para mausar iti pagsayaatan ti amin nga agindeg iti Namuccayan. Umuna gapu ta nalawa iti pagtatalunan naikkan da ngarud iti Multi-Purpose drying pavement, mainayon pay ti pannaka pabaro ti tallo (3) a classroom (marcos type) tapno mausar daguiti agad adal iti Integrated School, pannakaipasdek ti Dug well a paggapuan iti danum a maaramat daguiti mannalon nu makamtod da iti danum nu tiyempo iti panagtatalon. Idi 2013, naikkan da iti Php100,000.00 pesos para slope protection.
Saan met a naudi daguiti organisasyon iti uneg ti barangay, maragsakan met daguiti kameng ti Namuccayan Vegetables Growers Association ti proyekto nga inted ti Gobyerno Ti Umili kadakauda. Naikkan da pay iti maysa nga unit ti Motorized banca, monoblock chairs ken computer sets a mausar ti pagadalan nga adda iti uneg ti barangay.
Kadaguiti amin a tulong ti gobyerno prubinsyal napalaus ti panagyaman daguiti agindeg, indawat toy mararaem a kapitan a sapay la koma ta agtultuloy ti suporta ti Gobyerno Ti Umili iti barangay na.


text:
STA. CRUZ, Ilocos Sur – Gapu iti dati a susik, natagbat ti maysa a mannalon iti Barangay Mambog, ditoy nga ili idi Enero 27.
Nainaganan ti nangtagbat ken ni Fernando Cudiamat y Ruiz, 47, naasawaan, mannalon, a ni Ricardo Ruiz y Azuncion, 55, naasawaan, mannalon met laeng ken kalugaran ti biktima.
Sakbay ti insidente, agpatpatakder ti biktima iti kusina idi simmangpet ti suspek ket nagsubangda.
Tinagbat ti suspek ti biktima a nagsagrapan daytoy iti dunor iti ulo, kannigid a takiag ken kannigid a tumeng.
Naitaray ti biktima iti Tagudin Medical Center, Bio, Tagudin, Ilocos Sur para iti pannakaagasna idinto a inaresto dagiti polis ti suspek.
Narekobre dagiti polis ti bolo iti nakapasamakan ti pannagbat.
Napilaan ni Ruiz iti kaso a frustrated murder iti provincial prosecutor’s office, Candon City.#


text:
November 18, 2015
"Unnok Boys"
“UNNOK BOYS.” Tunggal ngudo ti lawas nga awan klase ken kaugot ti karayan iti Caroan, Gonzaga, Cagayan, gunggundawayan dagitoy nga ubbing ti mapan agala iti unnok. Kutkotenda dagiti unnok iti darat iti lansad ti karayan sa ipisokda iti singgapong nga isut’ pangdalusan wenno panggisigisanda kadagiti maalada. Makaal-alada iti 3 agingga iti 5 a kilo nga ilakoda met iti P50 ti tunggal kilo. Ngarud, saanen a kasapulan pay a dumawatda iti alawansda a mapan agbasa ta umanayen a para iti makalawas ti mateggedanda nga agunnok iti dua aldaw. Agpapada nga agbasbasa dagitoy nga ubbing iti Caroan Elementary School, da (agpakanawan) Jimboy Paddayuman, Jayson Abinoja, Alfred Realica ken John Patrick Paddayuman. (Roselyn C. Campano)
(Naipablaak iti Bannawag, Nobiembre 30, 2015 a bilang.)
Subscribe to: Post Comments (Atom)


text:
TMI Awards, agawaten ti komite
Kayat nga ipakaammo ti Timpuyog dagiti Mannurat nga Ilokano (TMI)-Global,babaen ken ni TMI Presidente T. Gabriel Tugade, a mabalinen ti mangisumite iti nominasion para kadagiti sumaganad a pammadayaw:
1. Ilocano Writers Lifetime Achievement Award
2. Posthumous Award for Ilocano Writers
3. Ilocano Writers Hall of Fame
Dagiti Pagannurotan:
1. Mabalin ti uray asino man a mannurat nga Ilokano (agraman dagiti kameng ti Komite) ti manginominar iti para kadagiti pammadayaw babaen ti surat a
pakailanadan dagiti rason para iti nominasion. Maipatulod dagiti dokumento babaen iti e-mail address a nailanad iti baba wenno maibuson iti sabali pay a mailing address a maipablaakto, tapno mapasingkedan ti nominasion ken/wenno kualipikasion ti nominee.
2. Mabalin nga inominar ti mannurat nga adda darana nga Ilokano nga agsursurat iti uray ania man a lengguahe no la ketdi mainaig dagitoy a sinurat iti literatura. Kasta met a mabalin nga inominar ti mannurat a saan nga Ilokano ngem agsursurat iti Ilokano. Nasken a mailukon iti nominasion dagiti paulo dagiti sinurat ti maseknan ken ti nakaipablaakan dagitoy, kasta met dagiti naitulongna iti pannakatubay dagiti agdadamo a mannurat nga Ilokano ken dagiti dadduma a naaramidan daytoy a nagparangpaya wenno nakatulong iti idudur-as ti Literatura Ilokana.
3. Nasken nga agtawen iti 50 wenno nasursurok pay ti nominee.
4. Saan a mapagduaduaan nga ti nominee ket addaan prinsipio ken moralidad/etika a nangidaldalan.
5. Pinal ti pangngeddeng ti Komite. Maipablaakto ti nagan dagiti mapadayawan iti Bannawag, iti Tawid News Magasin ken dadduma pay a magasin ken mai-post iti internet. Kasta met a mapakaammuan dagiti mapadayawan babaen ti surat wenno e-mail.
6. Maikkan iti sertipiko a pammadayaw dagiti mapili iti Nasional a Panagtitimpuyog ti TMIF-Global inton Oktubre 2008.
7. Ti Komite ti mangngeddeng no asinonto kadagiti mainominar a mannurat ti mairaman iti Ilocano Writers Hall of Fame.
8. Ipatulod ti nominasion kadagiti sumaganad nga e-mail address:
jimmyagpaloii@yahoo.com
rvaragon@gmail.com
rarasjaime@yahoo.com
aida.tiama@up.edu.ph
Wednesday, April 09, 2008
TMI Awards
TMI Awards, agawaten ti komite


text:
No nakatugaw sa tumangtangad daydiay aso, di kadi kasla agkarkararag met? Ti nasken ket maaddaan iti positibo a sungbat ti saludsod ti ubing. Nasken a maikkan iti pannakailawlawag ti duadua iti panunotna.
“Apay nga agkararag, anti?”
Tinaliawko ti ina. Bangbangir ti isemna.
“Tapno mapabileg pay ti pammatina. Kas met laeng iti tao, umamnut ti pannakilangenna iti Namarsua ti panagkararagna.”
“Dayta ti assignmentmi, anti!”
“Ti Ebanghelio ni San Mateo,” nakunak a dagus ta kellaat lattan a nag-pop up iti mugingko ti maipapan iti aso ken ti naluganan nga anak. Topiko daytoy ti recollection a naminsan nga inatenderak.
‘Saan, anti, iti Marcos!”
Nagsabat dagiti matami iti ina. Kasla agdamdamag ti masmasdaaw a rupana. Nalabit a saan a managbasa iti Biblia ti ina isu a dina masungbatan ti saludsod ti anakna. Ngem iti panunotko, agpada met laeng a masarakan dayta kadagiti dua nga ebanghelio.
‘Isu met laeng daydiay. Pakasaritaan iti maysa nga ina nga addaan iti nasged a pammati. Kayatna a mapapanaw ti demonio a nanglugan iti anakna isu a kasla aso a simmursurot ken Jesus. Naglalaaw pay tapno laeng mangngegan ti arungaingna.”
“Dagiti disipulos ti nangibaga a nasken a mapatgan koma ti dawat ti ina. Ngem kinuna ti Apo a ‘saan a rumbeng nga alaen ti kanen dagiti ubbing ket ipuruak kadagiti aso.’ Ngem kuna met ti babai: ‘ngem uray dagiti aso, kanenda ti maregreg iti lamisaan ti apoda…’ Kinuna ni Jesus nga immimbagen ti anakna gapu iti dayta a pammatina.”
“Ania ngarud ti kaipapanan dayta nga aso, anti?”
“Kinatulnog. Managtulnog. Natulnog ti aso iti amona. Amin a maibaga, aramidenna. No maiyadayo la bassit ti amona, sapulenna a sapulen. Ket no makitanan ti apona, uray la agkalkalawikiw ti ipusna a lumagidlagid. Kaipapananna a maragsakan la unay. Agkaasping ti aso ken ti pammati. Naiyarig ti kinatulnog ti aso iti amona iti ulidan a pammati ti tao iti Namarsua. Natulnog ken awanan panagduadua ti aso. Kankanayon a sapulenna ti amo. Kasta koma met ti tao iti Namarsua nga adda latta segged iti panangsapulna iti Mannubbot tapno saan a maiyaw-awan iti dana ti biag.”
“Daytanto ti isuratko, Anti Matet!” maragragsakan a kinuna ti ubing.
“Ala , wen, lalaingem tapno addanto manen honormo, wen?”
“Wen, Anti.”
Nalawagen ti rupa ti ina idi taliawek. Nakaranraniag ti rupada a nagpakada.#


text:
First Page:
[Transcriber's note: Tilde g in old Ilocano which is no longer used is marked as ~g.]
[Pakaammo: Tey 'tilde g' nga nausar iti nagkauna nga ilokano ket na i ulog a kas ~g.]
TRISAGIO
QUEN
CARCARARAG
(EN ILOCANO)
POR
D. JUSTO CLAUDIO FOJAS PRESBITERO
CON LICENCIAS
MALABÓN
Tipo Litog. Del Asilo De Huérfanos de Ntra. Sra. de Consolación
=1897=
[Ladawan: Ti Santisima Trinidad]
PANAGLUALO ITI TRISAGIO TI SANTÍSIMA TRINIDAD.
Iti nagan ti Ama, Anac quen Espíritu Santo. Amén.
V. Luctam, Apo, daguitoy bibig co.
R. Quet iparan~garang toy n~gioat co ti pacaidayaoam.
V. Badan~gan nac coma, Apo.
R. Darasen nac coma n~ga tulon~gan.
V. Daydayaoen ti Ama, Anac quen Espíritu Santo.
R. Agnanayon.... Alleluya.
Umona n~ga paset .
Santo Dios, Santo á napigsa, Santo á di matay, caasianna cami.
Amami etc....
Maminsiam á cona toy:
V. Daydayaoenda ca agyamancam Quenca n~ga agnanayon, ¡oh Santísima Trinidad!
R. Santo, Santo, Santo, Dios quen Apo daguiti bileg, sipupunno ti amin á dagá iti pacaidayaoam.
Inton malpas ti maminsiam á casta, conanto :
V. Gloria iti Ama, Gloria iti Anac, Gloria iti Espiritu Santo.
R. Agnanayon aoan ingga na.
Maicadua quen maicatlo n~ga paset .
Santo Dios, Santo á napigsa ...
Cas met la iti umona n~ga paset, sa isarunonto daytoy .
ANTIFONA
¡Oh Dios Ama, n~ga aoan nagtaudam! ¡Oh Dios Anac á bugbugtong! ¡Oh Dios Espíritu Santo, á manglio lioa! iti amin á puso quen n~gioat mi ipaduyacyac quen daydayaoenmi ti Santa quen di agsisina n~ga Trinidad: daydayaoenda ca n~ga agnanayon.
V. Cablaaoantay iti Ama, Anac quen Espíritu Santo,
R. Daydayaoen quen irimbaotay ida n~ga agnanayon.
Cumararag tayo .
¡Oh Mannacabalinamin quen agnanayon á Dios! n~ga impalubosmo cadaguiti adipen mo ti panan~gammo iti dayag ti agnanayon á Trinidad, maipoon iti panan~giparan~garang iti pudno n~ga Pammati: daoatenmi n~ga, iti bileg daytoy, cancanayon cam á maiadayó coma cadaguiti amin á paguel. Gapo quen Apo mi á Jesucristo.
V. Sapay coma ta casta.
¡Oh napateg á Santísima Trinidad! ispalen, igaga quen paquirdennacam coma.
HIMNO.
¡Oh Trinidad Santísima! no agbannaoag iti agsapa, sangcatimpuyog ti Parsua n~ga agdaydayao agrucbab Quenca.
No matoonmi ti init á nabara daytoy manen ipalaguipna ti panan~gitan~gad mi iti matá tapno incam agdaydayao Quenca.
No lumnequen á cas aguinaná daguiti met bibbituen quen planeta aoisenda cam amin á rumegta n~ga agdaydayao la, Apo, Quenca.
Daguiti pay nadumaduma, todo, sipn~get, an~gin á napigsa isoda amin cadacami conconada: daydayaoen iti Trinidad Santísima .
Daydayaoen n~ga agnanayon iti Ama, Anac quen Espíritu Santo.
GOZOS ITI SANTÍSIMA TRINIDAD.
Oh maymaysa la n~ga Dios Apo, á tal lo á Personas cayo. Ángeles quen Serafines canada : Santo, Santo, Santo.
Ita dayag n~ga aoan ingga na quen quinatal loyo á Persona umararaocami n~ga siinanama tapno basol mi ti mapacaoan coma: dayta n~ga caasi ioarnacco cadaguitoy daydayaoen á saó. Angeles quen Serafines ...
¡Oh Trinidad á daydayaoen! á pagubbogan ti isoamin, á mangted cadacam iti nalaing ipaaymo cad ala ta caasim: gupdem coma ita dungn~go daguitoy rigat mi n~ga adó. Angeles quen Serafines ...
Toy Trisagio n~ga insurat ni naregta n~ga Isaias nan~gegna á pinagramrambac daguiti nailan~gitan á Gerarqutas , tapno aramidentay met á tattao á pangdaydayaotay iti Dios Apo. Angeles quen Serafines ...
Naisungsong sadi Gloria daytoy nasamit á canta, patguen met unay ti Iglesia ta ti infierno passiaenna: itoy á panangdayao mainumo á buyogantay met iti puso. Angeles quen Serafines ...
Iti pettat á patay quen sal it maigaga laeng, maililic ti aglualo nga sipapasnec itoy Trisagio á napateg: iso ti nabileg á calasag tayo cadaguiti paguel á nacaro... Continue reading book >>


text:
Niels Bohr
Ni Niels Henrik David Bohr (Danes: [ˈnels ˈboɐ̯ˀ]; 7 Oktubre 1885 – 18 Nobiembre 1962) ket maysa idi a Danes a pisiko a nagaramid kadagiti batayan a kontribusion iti pannakaawat ti estruktura ti atomiko ken teoria ti kuantum, a nakagunodanna iti Premio Nobel iti Pisika idi 1922. Ni Bohr ket maysa pay idi a philosopo ken mangipadpadur-as ti sientipiko a panagsukisok.[1]
Ni Bohr ket nagparang-ay iti modelo ni Bohr iti atomo, nga iti dayta ket nangisingasing a dagiti agpang ti enerhia dagiti elektron ket diskreto ken dagiti elektron ket agpuspusiposda kadagiti natalinaay a pagtayyekan iti lawlaw ti atengnga ti atomiko ngem mabalinda a lumagtaw manipud ti maysa nga agpang ti enerhia (wenno pagtayyekan) iti sabali. Urayno ti modelo ni Bohr ket nasukatanen babaen dagiti sabali a modelo, dagiti batayan a pamunganayanna ket agtulytuloy nga umiso. Isu ti nagparnuay iti pamunganayan ti komplementarito: a dagiti banag ket mabalin nga agsisina a mausig kadagiti termino dagiti agsisinnuppiat a tagikua, kasla agkukua a kas ti allon wenno alog dagiti partikula. Ti panunot iti komplementarito ket nangituray kadagiti panagpanpanunot ni Bohr iti siensia ken pilosopia.
Ni Bohr ket nagpundar iti Instituto iti Teoretikal a Pisika idiay Unibersidad ti Copenhagen, nga itan ket ammo a kas ti Instituto Niels Bohr, ken nalukatan daytoy idi 1920. Ni Bohr ket nagisursuro ken nakitinnulong kadagiti pisiko a mairaman ni Hans Kramers, Oskar Klein, George de Hevesy ken ni Werner Heisenberg. Isu ket nangipadto ti kaadda ti baro a kasla elemento ti sirkonio, a nanagan idi ti hapnio, manipud ti Latin a nagan para iti Copenhagen, nga idiay ket isu ti lugar a nakaduktalanna. Kalpasanna, ti elemento ti bohrio ket naipanagan idi kaniana.
Dagiti nagibasaran[urnosen | urnosen ti taudan]
- ^ a b Cockcroft, J. D. (1963). "Niels Henrik David Bohr. 1885-1962". Biographical Memoirs of Fellows of the Royal Society. 9: 36–53. doi:10.1098/rsbm.1963.0002.
Dagiti silpo ti ruar[urnosen | urnosen ti taudan]
Midia a mainaig kenni Niels Bohr iti Wikimedia Commons
Dagiti inadaw a sasao a mainaig kenni Niels Bohr iti Wikiquote (iti Ingles)


text:
Friday, October 2, 2009
Inang Wayawaya
Nagragsaken a biag no adda wayawaya;
No dagiti umili ket awan dukdukot da.
Naragsak kas bigat agmalmalem a piesta;
Di agsarday a sipsipat ragragsak di agpatengga!
Ngem piman ni inang nakalkaldaang ti gasat na;
Narep-pet nga ima, napungo nga saka,
Naap-put a mata, napelpelan ti lapayag na,
Nabusan nga bibig – di pulos makapagsarita!
Ngem di ka agdamag ad-da kami nga an-nak mo;
Dakami nga mangmangged manalon ananamo.
Ebuam ta pusas, pugsaten ta kawar mo;
Ibando’t wayawaya, idir-i ti kinapudno!
Subscribe to: Post Comments (Atom)


text:
1724
Ti 1724 ket maysa a bisiesto a tawen a nangrugi iti aldaw ti Sabado iti kalendario a Gregoriano.
Dagiti linaon
Paspasamak[urnosen | urnosen ti taudan]
Enero–Hunio[urnosen | urnosen ti taudan]
- Mayo 29 – Papa Benedicto XIII, naipasngay a kas ni Pierro Orsini, ket sinarunona ni Papa Inocencio XIII a kas ti maika-245 a papa.
Naipasngay[urnosen | urnosen ti taudan]
- Abril 22 – Immanuel Kant, Aleman a pilosopo (pimmusay 1804)
Pimmusay[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti 1724 iti Wikimedia Commons


text:
STA. CRUZ, Ilocos Sur – Boluntario nga insuko ti maysa a residente ti Barangay Pinipin, ditoy nga ili ti paltogna kadagiti polis idi Oktubre 16.
Idi agarup 5:00 ti malem ti nadakamat a petsa, personal a nagparang iti municipal police station ni Edwin Corpuz, naasawaan, drayber, ken residente iti nadakamat a barangay sana insuko ti paltogna a .38 revolver (homemade).
Sakbayna, nangisayangkat dagiti polis iti panangidaulo ni Police Chief Inspector Simon Damolkis, OIC, iti maysa a dialogo kadagiti lumugar iti nadakamat a barangay mainaig iti nainget a panangiyimplementarda iti Comelec gun ban ken ti Operation Katok.
Inwayat daytoy ti kapolisan kalpasan a nagpulong ni Barangay Captain Graciano Cabagbag iti police station iti napasamak a panagpaputok iti paltog idi sardam ti Oktubre 7.
Ngem awan ti natiliw dagiti polis iti panagrespondeda.
Adda itan iti kustodia ti polis ti nasao a paltog.#


text:
VIGAN CITY – Maysa a baro ken maysa a menor de edad ti natiliwan dagiti polis nga agikut iti armas idi rabii ti Marso 11 ditoy siudad.
Segun iti report, madama nga agpatpatrolia ti SWAT ken Alert team nga indauluan ni Deputy Chief of Police Maximo Taclas kadagiti pagiinuman iti Jose Singson Street idi idi masiputanda nga adda agdukdukol iti siket ni Jay-R Tapaya, residente iti Barangay Bongtolan ditoy siudad bayat a nakalugan iti motorsiklo ken kalubbon ti maysa a menor de edad.
Idi kapkapan dagiti polis dagiti dua, nakakumpiskada iti ikut ni Tapaya iti cal. 38 a paltik nga addaan iti uppat a bala ken maysa a kutsilio iti menor de edad a kaduana.
Iti pannakaisurat daytoy, maisagsaganan ti kaso maikontra kadagiti dua.#


text:
Salaysay ni JOSE EDWIN S. SAJONIA
KADAGITI sinigsiglo a nakapasamakan ti gubgubat nanipud idi punganay, ti pay laeng World War 1 ken World War II ti kadadamsakan ta maibatay iti rekord ti historia, umabot ti dandani 38 miliones a tao ti naapektaran (9 miliones ti natay ken 29 miliones ti nasugatan) iti World War I idinto ta 186 biliones a doliar ti balor ti amin a nadadael kadayta a nasaknap a gubat a nagpaut manipud idi 1914 agingga iti 1918 – karkardayona pay laeng idi ti kaaddatayo ditoy lubong.
Iti pakasaritaan ti tao a nagbiag idi punganay, ti gubat ti pakarukodan ti balligi ti maysa a pagarian, monarkia, dinastia a dangadang wenno risiris iti indidbidual versus indibidual a manggun-od iti balligi ti maysa a panggep. Dayta ti gapuna a ti napigsa ken nabileg kadagidi a panawen ket isuda ti nalatak – uray nakunengda – ta saan pay met nga iti sirib ken isip ti pagrukodan idi. Napasamak ti nakaam-amak a salisal dagiti gladiator ken uray pay iti dangadang ti tao ken ayup kas iti bullfight iti Espania ken Europa.
Tinawid dagiti simmaganad a kaputotan kas iti panagwerret ti monarkia a turay, dinastia, imperio (empire), demokrasia, republika, commonwealth, socialist ken dadduma pay a kaarngina a panangituray ti maysa a pagilian, kolonia wenno kongkista. Dagiti nasakup a pagilian a kas iti Pilipinas ket nariknada ken naimula iti isipda ti pannakaadipen, pannakairurumen ken nagundawayan, nailupeklupek ti karbenganna. Naglabasen ti kaaduan kadagitoy ta simminadan a maysa a nasion/pagilian ket binigbig ti mother country malaksid kadagiti minoridad a di maikankano ti kalikagumda ket isuda ita ti mangriribuk kadagita a pagilian kas idiay Russia – ti riribuk ti Kiev iti Ukraine, ti Jewish Extremist ken Palestinian Hamas iti Israel, dagiti Separatists iti Northern Ireland – Great Britain, MNLF, Abu Sayyaf, BFF iti Mindanao, Philippines. Agiwayat dagitoy ti riribuk kas maudi a kamangda no saan a mapatgan wenno mapagustuan iti kayatda. Naruamda iti tension, panic, ken risiris ti gubat ta adda posibilidna a tinawidda kadagiti appoda ti galadda a mannakigubat/geriliero wenno mersenario.
Nupay kasta, saan met a nagbaybay-a ti gobierno ta inur-urnosna met dagitoy a problema ket indauluan ti US iti nangbuangay iti Liga dagiti Nasion (League of Nation) kalpasan ti WW I babaen ti panangiwardas ni US President Woodrow Wilson. Ngem nalappiokot ta saan a pinagplastar dagiti Axis powers kas iti Nazi Germany ni Adolf Hitler, Fascist Italy ni Benito Mussolini ken Totalitarianist Japan ni Hideki Tojo! Nupay kasta, saan a nagballigi ti Axis Powers iti World War II ta imbalat ida ti Allied Forces a nagkakaduaan ti US, Great Britain, France ken USSR ket ad-adda la ket a pinaigetanda ti dusa dagiti nasion a naabak ti gubat nga indauluan ti Germany babaen iti inkapilitan a panangisublida dagiti kinamkamda a teritorio (colonies), nalimitaran ti panagaramidda ti amin a kita ti armas, pannakilangen iti negosio (trade and investments) ken nagbayadda ti dakkel a danios gapu iti nadadael a biag, sanikua ken panangabaruanan ti maysa a nailupek a nasion.
Kabayatanna, rumsua latta ti risiris malaksid iti nalatak a Cold War ti US ken Russia ta uray aglislisi dagiti babattit a nasion ket mairamramanda latta met iti gidiat dagitoy a higante a nasion. Am-amang ngamin a nagdakkel ti pannakaitalida iti utang mainaig iti panangsurayda iti ekonomiada, panagnayon iti armas, bilateral trade agreements ken dadduma pay a pakaseknan a narigat a soluen nga itakder ti agassinuso a nasion! Kayariganna ngamin ti agtantan-ay a maladaga dagiti naipasngay a nasion gapu ta itakderdanton iti bukodda a saka apaman a pinalugodan idan ti nangadipen kadakuada a nasion a kas iti Britania, Espania, Pransia, Russia ken dadduma pay nga adda iti ekker ti Imperialista.
(Adda tuloyna)


text:
Angono, Rizal
Ti Angono ket maysa a primera klase nga ili iti probinsia ti Rizal iti Filipinas.
Nalatak ti Angono a kas kapitolio ti arte ti Filipinas. Dua a Nailian nga Artista, da Carlos V. Francisco, pintor, ken ni Lucio D. San Pedro, musikero, ket taga-Angono.
Dagiti baranggay[urnosen | urnosen ti taudan]
Ti Angono ket nabingbingay a politikal iti 10 a barbaranggay.[2]
- Bagumbayan
- Kalayaan
- Poblacion Ibaba
- Poblacion Itaas
- San Isidro
- San Pedro
- San Roque
- San Vicente
- Santo Niño
- Mahabang Parang
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Rizal". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 30 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Rizal". Datos ti Populasion ti Ili. Dibision ti Panagsukisok ti LWUA. Naala idi 15 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Caracas
Ti Caracas (Panangibalikas nga Espaniol: [kaˈɾakas]), opisial a ti Santiago de León de Caracas, ket isu ti kapitolio, ti sentro ti Lugar ti Kalatakan a Caracas, ken ti kadakkelan a siudad ti Venezuela. Ti Caracas ket mabirukan idiay akin-amianan a parte ti pagilian, kalpasan dagiti sukog ti akikid a Ginget Caracas iti aplaya ti kabambantayan ti Venezuela (Cordillera de la Costa). Ti langa ti daga ket nasayaat para iti panagbangon ken mabirukan iti pagbaetan ti 760 ken 910 m (2,490 ken 2,990 ft) iti pantar ti baybay. Ti ginget ket asideg iti Baybay Karibe, ken naisina manipud iti aplaya babaen ti napadsok iti 2,200 m (7,200 ft) a nangato a kabambantayan ti Cerro El Ávila; iti abagatan adda pay dagiti adu a turod ken dagiti bantay.
Ti Metropolitano a Distrito ti Caracas ket buklen dagiti lima a munisipalidad: Munisipalidad ti Libertador ken is-isu laeng daytoy iti administratibo a pannakabingbingay ti Kapitolio a Distrito ti Venezuela, ken dagiti uppat pay a sabali a munisipalidad, nga addaanda it ikaunegan ti Estado ti Miranda: Chacao, Baruta, Sucre, ken El Hatillo. Ti Libertador ket agtengngel kadagiti adu a pasdek ti gobierno ken isu ti Kapitolio a Distrito (Distrito Capital). Ti Distrito a Kapitolio ket addaan iti populasion iti 2,013,366 manipud idi 2011,[2] bayat a ti Metropolitano a Distrito ti Caracas ket nakarkulo iti 3,273,863 manipud idi 2013.[2] Ti Metropolitano a Distrito ti Caracas ket addaan iti nakarkulo a populasion iti 5,243,301.
Dagiti negosio a mabirukan ditoy ket mairaman dagiti kompania ti serbisio, dagiti banko, dagiti paggatangan, ken dadduma pay. Daytoy ket addaan iti dakkel a naibatay iti serbisio nga ekonomia, a malaksid pay kadagiti aktibidad ti industria iti metropolitano a lugarna.[3]
Dagiti nagibasaran[urnosen | urnosen ti taudan]
- ^ "Population projection for federal entities" (PDF). Naiyarkibo manipud iti kasisigud (PDF) idi 9 Oktubre 2012. Naala idi 30 Abril 2010.
- ^ a b "Cabildo Metropolitano" (PDF). Naala idi 7 Oktubre 2014.
- ^ "Caracas". Caracas.eluniversal.com. Naala idi 30 Abril 2010.
Dagiti silpo ti ruar[urnosen | urnosen ti taudan]
Midia a mainaig iti Caracas iti Wikimedia Commons
Pakaammo ti panagbiahe idiay Caracas manipud iti Wikivoyage (iti Ingles)


text:
Pagsasao nga Agta ti Dicamay
Ti Agta ti Dicamay ket ti maysa nga awanen a pagsasao nga Aeta ti akin-amianan a Filipinas. Dagiti Agta ti Dicamay ket nagtatengda idiay Karayan Dicamay, idiay akinlaud a bangir ti Sierra Madre idiay asideg ti Jones, Isabela. Dagiti tattao a Agta ti Dicamay ket pinatay idi dagiti Ilokano nga immak-akar idiay idi baetan ti 1957 ken 1974 (Lobel 2013:98).
Nagurnong ni Richard Roe iti listaan dagiti 291 a balikas ti Dicamay idi 1957.
Dagiti nagibasaran[urnosen | urnosen ti taudan]
- ^ Agta ti Dicamay iti Ethnologue (Maika-10 nga ed., 1984). Nota: Ti datos ket mabain a nagtaud manipud iti maika-9 nga edision (1978).
- ^ Hammarström, Harald; Forkel, Robert; Haspelmath, Martin, dagiti ed. (2017). "Dicamay Agta". Glottolog 3.0. Jena, Alemania: Instituto para iti Ebolusionario nga Antropolohia ni Max Planck.


text:
Kolum ni Jobert M. Pacnis
(Umuna a paset)
Anton! Dayta man ti nariingak a birngasko. Nagaddayo iti buniagko a naala iti napagtipon a nagan dagiti nagannak (Roberto ken Josephine) kaniak. Di ketdi koma Bert, wenno Job (kas ken ni Job, ngem sabagay adayo a maidasigak iti kinataona, iti Nasantuan a Surat). No koma Jobert lattan, napimpintas manen.
Ngem, ala, paset ti kulturatayo nga Ilokano ti managanan iti sirok ti latok. Nakamarmaris a paset ti kultura. Asino ngamin, aya, kadatayo ti awan naganna iti sirok ti latok?
Kinaagpaysuananna, ad-adda pay nga am-ammo ti maysa a tao iti birngasna. Malaksid a nalaka daytoy nga ikabesa wenno lagipen, adda pay sumangkamaris a pakasaritaan iti likudan dayta a nagan iti sirok ti latok.
Namaris a pakasaritaan? Wenno nakakatkatawa a pakasaritaan?
Diak la ammo no kasta met ti birngasko. Ti ammok, naala daytoy iti nagan ti maysa a lakay nga am-ammo iti lugarmi kadagidi a panawen ti panagubingko. Naanus kadi daydi a lakay, masirib ken adda pannakipasetna iti grupo dagiti manglablaban kadagiti Sakang a simmakup iti pagilian idi panawenda.
Idi a dimteng ti nakana a sagubanit kaniak idi ubingak (nga impato dagiti dadakkelko a diak malasat), adda nangisuhestion kadakuada a buniagandak iti sabali a nagan— ‘tay naganko iti sirok ti latok. Iti maymaysa a ladawan a naukagak (ta di met pay uso ti panag-selfie idi), agtawenak ngata iti uppat wenno lima kadayta, ania ketdin a lukmegko. Agak-akak pay nga immub-ubingan.
Ngem idi dimteng ti nasao a sakitko, kimmuttongak iti uray la. Agpilpiligis kano ti ubetko, tulang laengen ti kinalupkopan ti kudilko. Uray no kasano ti panangipakitada kaniak iti mangngagas, kaskasdi a di latta agsarday ti panagruar ti rugit iti likudko. LBM, kasta. No apay ket a pinarigatnak daydi a sakit idinto a naglaka met kadagitoy a maagasan basta nasigudan. Siguro, kunkunak ita, naladawen idi ipakitadak iti mangngagas.
Naalak kano dayta gapu iti ayat dagiti mangaywan kaniak no kasta a mapan aglako ni inang diay plasa kadagiti nadumaduma a nateng. Iti sobra kano a kinasalun-at, kinalukmegko, ala, permi kan’ nga ay-ayatda dagitoy a mangpakan kaniak. Siempre pay, saanen nga ammo no nadalus dagitoy wenno nasustansiada. Isu a dayta, kinapetnakon ti sagubanit.
Nupay kasta, di naawanan da nanang ken tatang iti namnama nga aglaingak met laeng—ta segun kadakuada, adda nakaibaga a nataengan nga adu a pannubok ti lasatek nga amin dagitoy, malasatak agingga a maragpatko dagiti arapaapko.
Diak ammo no nakatulong kaniak ti panangipakset, panangipakanda iti bukodko a rugit kas imbalakad met laeng ti maysa a nataengan. Ta sipud kano met idin, nagbaliwen ti aglulusiaw a marisko. Nagsublin ti kinalaingko a mangan. Agingga a nalasatak dayta a pannubok a nakaipasngayan ti baro a naganko, ti Anton.
Ngem idi sumrek ti kuriente iti purokmi—addaak idi iti elementaria– katengngaan ti dekada 80, nanayonan ti birngasko. Iti kinasutil, kinagarawigawko, nagbalinak a pasalsali kadagiti taga-Cagelco. Pinanaganandak la ket ngarud iti Puyong. Anton Puyong (naimbag ta di Puyot).
Ngem agingga kadagitoy, diak pay la mapanunot no ti ‘puyong’ ket sutil wenno garawigaw. Basta dayta lattan ti imbirngasda kaniak. Pagyamanak ta in-inut a naikkat dayta a naisilpo iti birngasko.
Kadagiti kabagian ken kaarrubami ditoy bariomi, natinggaw nga Anton ti awagda kaniak (agpapan kadagitoy). Ngem kadagiti adda iti Apayao a kakabagianmi, aglalo iti maysa nga ikitko, ania ketdin ta nagtinggaw a Butonton ti awagna kaniak. Ngem naglamuyot man ti serrekna kaniak no kasta a pukkawannak iti babaet dagiti mulada a kamotit, mais ken natnateng iti bangkagda. Aglalo la ngaruden no ipukkawna ti pangngaldawmi a pinakbet a bin-ig a kappuros.
Pagaayatko man ti pinakbet ni ikit ta maiduma la unay ti nanamna nupay di agus-usar iti artipisial a rekado. Nagimas ti bugguong a billangan ken kurkuros a laok ti pakbetna. Ken malagipko a dina guduaen dagiti nateng a pakbetna. Iwaenna lattan iti paatiddog ti tarong ken pakurus ti paria. Sibubukel nga ipisok-na dagiti okra. Inton ipasangona, adda pay laeng dayta bug-guong nga ipon (a nakalapanda iti karayan iti asideg ti bangkagda) a nagimas ketdin nga ikammet iti innapuy.
Isu a simmamiweng man iti panangdengngeggko ti awag-na kaniak a Butonton (agpa-pan kadagitoy). Sabagay, kaaweng ti Anton.
(Adda tuloyna)


text:
Naangay ti Opening Program Training Proper iti Barangay Hall, Brgy. Bonifacio, Cabugao, Ilocos Sur. Nagatendar ni Mayor Josh Edward S. Cobangbang. Kimmablaaw ken nagyaman ni Mayor Josh Edward ta maipakpakita iti naregget nga inisiatiba dagiti kababaihan tapno manayonan iti masapulanda. Innayon ti Ama ti Ili a kasapulan a padakkelenda ti puonan a naited kadakuada ken mantenerenda dagiti ramit a naited kadakuada tapno manayon iti usarda. Iti kasta, manaynayonan pay dagitoy babaen iti naregget a programa ti Gobierno Lokal pakaseknan iti nayon a panguartaan ken pagsapulan dagiti umili.
Ti Yaman Pinoy: Livelihood Training on Meat Processing a programa ti DTI ket kakammayetna ti LGU-Cabugao nga idauluan ni Mayor Josh Edward S. Cobangbang a mangted ti livelihood training assistance kadagiti RIC Beneficiaries.
Naaramid ti panagsanay dagiti Trainees babaen iti panangtimon iti Personnel ti LGU-Cabugao nga isu ni Mr. Edgar S. Balangatan ken nagpaay met a Resource Person dagiti Mannursuro iti University of Northern Philippines (UNP).
Ti RIC-Bonifacio ket idauluan ni Miss Marietta S. Cruz, Presidente. # (Web In-Action)


text:
Manipud naitanem ti industria ti kapas iti Kailokuan idi ngalay ti dekada ’80, in-inut metten a nabaybay-an ti ag-sangapulo ket innem nga ektaria a lote ti Phil Cotton iti Brgy. Labnig, San Juan, Ilocos Sur.
Nagtalinaed a naangrag ken nabaybay-an daytoy a daga nga adda iti ima ti Departamento ti Agrikultura iti uneg ti agduapulon a tawen.
Iti panagdaliasatna manipud iti ilina a Cabugao nga agturong iti provincial capitol, dandani inaldaw a maimatangan ni Gob. Deogracias Victor “DV” Savellano ti lugar. Masayangan la unay iti lugar a saanen a matartaripato.
Kalpasan a nagtugaw ni Gov. Savellano kas local chief executive ti probinsia itay napan a tawen, nakipinnirma iti Departamento ti Agrikultura tapno ti gobierno probinsial laengen ti mangtarawidwid ken mangpadur-as iti lugar. Kadua ni Gob. Savellano ni Dr.Cesar Soller, consultant on agriculture ti Ilocos Sur, a nangaramid iti plano tapno ad-adu ti pakausaran ti 16 ektaria a daga.
Rinugianda a sukayen ti nagkalaegan a daga idi Disiembre 2007. Biningbingayda ti lugar para iti agduduma a model farms kas iti pinakbet farm a nakaimulaan ti agduduma a variety ti karabasa, tarong, kamatis, sili a pimmasayan, okra, utong, paria, petsay ken balangeg. Adda payen dragon fruit ditoy. Paset daytoy ti Development of Various Biological Scheme.
Adda pay paset a namulaan iti sweet corn, sweet sorghum wenno bukakaw a mabalin a pagtaudan ti biofuel, sunflower, balatong, ken dadduma a nateng. Nagmulada pay iti marunggay, katuday ken papaya iti igid dagiti sinilong. Ita, nupay kalgaw, mangrugin a bumerde dagiti naintar a mula.
Adda pay binangonda a bassit a nursery tapno adda pagalaanda iti bunubon. Maysa pay a paset ti demo farm ti namulaan iti tabako babaen ti pannakikammayet ti National Tobacco Adminis-tration (NTA Vigan ken Candon). Iti igid ti alad, namulaan metten iti latex free a langka a ginatang da Gob. Savellano iti Teresa Orchard ni Zac Zarian iti probinsia ti Rizal. Tallo wenno uppat a tawen manipud ita, agbunganton dagitoy.
Saan laeng a nateng ken kayo ti masarakan iti BArang-ay. Adda ditoy ti Ober Hasley, American ken Australian Boer a kalding a maiwarwaras iti tunggal ili a pakaangayan ti KABSAT outreach program. Paset daytoy ti programa ti gobernador a Development of Various Breeders Stocks wenno ti pannakaital-o ti puli dagiti kalding a native. Adda pay baka a Senopol a naggapu pay sadiay Chicago iti Estados Unidos.
(Maigibusto)


text:
VIGAN CITY – Agtaltalinaed ni Governor elect Luis “Chavit” Singson nga awan pay ti pakaikappenganna a partido agingga a malpas ti konsultasionna kadagiti lokal nga opisial ditoy probinsia.
Daytoy ti imbatad ni Governor elect Luis “Chavit” Singson iti interbio kenkuana dagiti kameng ti media bayat ti selebrasion ti panagkasangayna idi Hunio 21.
“Nagikkatak iti LAKAS KAMPI CMD ken sinuportarak ni Manny Villar ngem saanak pay a nakialiado iti aniaman a partido politikal. Madama ti konsultasionmi kadagiti kakaduatayo no ania a partido ti kumappengantayo,” kinuna ni Singson idinto nga innayonna a sisasagana a makitinnulong kadagiti proyekto nga isayangkat ni President elect Noynoy Aquino.
Ni Pres. Gloria Macapagal-Arroyo ti kangrunaan a bisita ni Singson iti kaaldawan ti panagkasangayna.
Naigiddan ti selebrasion ti kasangayna ti panagsapata amin a nangabak a lokal nga opisial ken ni Pres. Arroyo, pakairamanan da Vice Governor elect Deogracias Victor “DV” Savellano, Diputado Ronald Singson ti umuna a distrito, Eric Owen Singson ti maikadua a distrito, dagiti sangapulo a bokal, dagiti mayor, bise mayor ken kokonsehal iti tunggal ili.
Impannakkel ni Singson ken ni Pres. Arroyo a napintasen dagiti kalsada iti sibubukel a probinsia kangrunaanna iti maikadua a distrito ken iti umuli iti upland municipalities.
Inyangaw pay ni Singson a saanen a makutog ti Presidente no agdaliasat daytoy iti kalsada ti Ilocos Sur.
Maipalagip a sumagmamanon a tawen ti napalabas a panangpasiar ti Presidente iti rehion uno, nasinga ti pannaturogna iti uneg ti lugan gapu iti kinakutog ti daldalanenda a kalsada a naammuanna kalpasanna a paset ti maikadua a distrito ti Ilocos Sur. Dagus idi a pinaayabanna ti mangidaulo iti opisina ti DPWH a makinsakup iti kalsada.
Pinagyamanan pay ni Singson ti Presidente gapu ta 100% nga addan naipasdek a Botika ng Barangay kadagiti 768 a barangay iti Ilocos Sur.
Kabayatanna, iti maysa a press conference nga inangay ni Singson iti pagtaenganna iti Baluarte ditoy siudad ti Vigan, impakaammona a maangay ti seremonia ti panaginnallawatda ken ni agdama a gobernador Savellano iti simboliko a tulbek ti probinsia inton Hulio 1, kagiddan ti panagbisita dagiti delegado manipud iti China iti Ilocos Sur.
Kinuna ni Singson nga ipresentarto pay dagiti opisial ti Ilocos Sur ti insaganada a plano para iti sumaruno a lima a tawen kas pangawisda kadagiti chinese investors a mayat nga umay agipuonan iti probinsia.#


text:
Pagsasao nga Olandes
Ti pagsasao nga Olandes[3] ( Nederlands (tulong·paammo)) (Ingles: Dutch) ket maysa a Pagsasao a Laud nga Aleman ken patneng a pagsasao iti kaaduan a population iti Olánda, Belhika, Surinam, dagiti tallo a kameng iti Kappon ti pagsasao nga Olandés. Kaaduan kadagiti agsasao ket agtaeng idiay Kappon ti Europa, nga isu daytoy ket ti umuna a pagsasao dagiti 23 a riwriw ken ti makadua a pagsasao dagiti adu pay a 5 a riwriw a tattao.[1][2] Agtengtengel pay ti opisial a kasasaad idiay pagilian nga isla ti Karibe nga Aruba, Curaçao, ken Sint Maarten, ken adda pay dagiti babassit a pakasaritaan iti paset ti Pransia ken Alemania, ken adda pay met bassit idiay Indonesia,[n 1] ken sumurok a kagudua a riwriw ti agsasao ti patneng nga Olandés nga agtataeng idiay Estados Unidos, Canada, ken Australia.[n 2]
Paammo[urnosen | urnosen ti taudan]
- ^ Idiay Pransia, ti maysa a pakasaritaan a dialekto a makunkuna a Flemish a Pranses ket isu ti maisasao. Addaan ti sumurok ken kumurang nga 80,000 nga agsasao iti Olandés idiay Pransia; kitaen ti Simpson 2009, p. 307. Idiay Pransia a Planders, addaan laeng ti nabati a nabaetan ti 50,000 aginggana ti 100,000 ti agsasao iti Flemish kadagiti nabati; kitaen ti Berdichevsky 2004, p. 90. Ti Flemish isu ti naisasao idiay amianan a laud iti Pransia babaen ti population nga iti 20,000 nga inaldaw nga agsasao ken 40,000 a maminpinsan nga agsasao; kitaen ti European Commission 2010.
Addaan ti panagipatpatarus kadagiti sabsabali a dialekto iti Olandés ken Aleman babaen ti Abagatan a Guelderish ken dagiti Limburgish a dialekto.
Idi 1941, 400,000 dagiti tattao nga Indonesio ket nagsasao da ti Olandés, ken ti Olandés ket nakaited ti kaaduan a naseknan iti Indonesia; kitaen ti Sneddon 2003, p. 161. Idi 1941, amangan a 0.5% iti kaunegan a populasion ket addan ti maikanada a panakaammo iti Olandés; kitaen ti Maier 2005, p. 12. Iti karugian iti Maikadua a Sangalubongan a Gubat, adaan ti amangan a maysa a riwriw nga Asian ket addaan da ti nasiglat a pannakaammo iti Olandés, ken adda pay ti nainayona kagudua a riwriw nga addaan ti bassit a panakaammo; kitaen ti Jones 2008, p. xxxi. Adu kadagiti laklakay nga Indonesian ket agsasao da ti Olandés a kas ti maikadua a pagsasao; kitaen ti Thomson 2003, p. 80. Addaan dagiti patneng nga Intsik idiay Indonesia ket agsasao da ti Olandés; kitaen ti Tan 2008, pp. 62–64, Erdentuğ & Colombijn 2002, p. 104. Ti Olandés ket naisasao babaen ti "basbassit a bung-goy dagiti agsasao" idiay Indonesia; kitaen ti Bussmann 2002, p. 83. Adu kadagiti ub-ubbing nga Indonesian ket agadadal da iti Olandés a kas ganganaet a pagsasao gapu ta dagiti nagannak ken apong da ket agsasao da ken gapu ta iti dadduma a sirkulo, ti Olandés ket naipategan a pagsasao dagiti napili a tattao; kitaen ti Vos 2001, p. 91. Iti agdama, dagiti laeng naka-adadal a tattao iti kalakayan a kaputotan, ken mainayon dagiti laeng espesialista ti nasken a makaammo iti pagsasao, ti nalaing a makasao iti Olandés; kitaen ti Ammon 2006, p. 2017. Addaan iti 25% iti daytoy nga alday dagiti Indonesio a bokabolario a masuratan dagiti balikas nga Olandés, kitaen ti Maier 2005, p. 17.
- ^ 410,000 in USA, 159,000 idiay Canada, 47,000 idiay Australia; kitaen ti Simpson 2009, p. 307. Nagbaetan ti 200,000 ken 400,000 idiay Estados Unidos; kitaen ti McGoldrick, Giordano & Garcia-Preto 2005, p. 536.
Dagiti nagibasaran[urnosen | urnosen ti taudan]
- ^ a b "Olánda, wereldtaal". Nederlandse Taalunie. 2010. Naala idi 2011-04-07.
- ^ a b Komision iti Europa (2006). "Special Eurobarometer 243: Dagiti Pagsasao iti Europa (Survey)" (PDF). Europa. Naala idi 2007-02-03. "1% iti populasion iti EU ket agtunton a nalaing da nga agsasao iti Olandés tapno makisao da iti sabali a tao." (panid 153)
- ^ Rubino, Carl Ralph Galvez (2000). "Olandes". Ilocano Dictionary and Grammar: Ilocano-English, English-Ilocano. University of Hawaiʻi Press. p. 394. ISBN 978-0-8248-2088-6.


text:
Sona ti oras
Ti sona ti Oras ket maysa a rehion iti Lubong nga addaan ti agpapada a Pagalagadan ti oras para iti kalintegan, komersial ken sosial a pakaipanggepan. Tapno ti maysa a pagorasan ket agnaynayon nga agpadpada iti maysa a paset iti aldaw no agtayyek ti Daga, iti sabsabali a lugar iti Daga ket nasken nga addaan da ti sabsabali a pagorasan. Ti sona ti oras ket naus-usaren iti moderno a panawen tapno ti dua siudad iti agpada a lugar ket addaan da ti agpada nga oras, para iti panglaka ken panakasayaat ti pakitinnarusan.


text:
VIGAN CITY – Pimmusay iti ospital a nakaitarayanna ti maysa a negosiante a biktima ti pammaltog ditoy siudaditi agsapa ti Abril 5.
Natay ni Joseph Aquino, 48, residente iti Barangay Ayusan Norte ditoy siudad iti Metro Vigan Cooperative Hospital idi agarup alas 4:00 ti malem ti Abril 7.
Pinaltogan ti di pay nabigbig a tao ti biktima iti sinanglawan a nagsagrapan daytoy iti sugat iti makannawan a lapayag a simmalput iti babaen ti makannigid a lapayagna.
Mapapati a cal. 45 ti naaramat iti pammaltog.
Di pay ammo no ania ti motibo ti pammaltog.#


text:
VIGAN CITY – Maysa a lalaki ti nagkaritkarit ken nagpaputok iti Quezon Avenue ditoy siudad idi rabii ti Nobiembre 25 a nakapuntaan ti maysa nga ubing a babai ken nakayospitalanna.
Segun ken ni Stefania Alumisim y Caniete, ina ti biktima a ni Jenalyn Alumisim y Caniete, 12, nakaaruat ti suspek iti gray a bonnet, nangisit a tisirt, ken putot a pants nakalugan iti single motorcycle a Honda XRM a kolor asul nga awanan plate number.
Kinunana nga iti agarup alas 11:30 dayta a rabii, nagsardeng ti suspek iti Quezon Avenue ket nagkaritkarit sana inruar ti paltogna ket nagpaputok iti naminsan a nakatamaan ti makannigid nga ima ni Jenalyn nga agtaktakder iti sanguanan ti ruangan ti balay ti ulitegna.
Naglibas ti suspek kalpasan ti panagpaputokna idinto nga intarayda ni Jenalyn iti ospital.
Nangiwayat dagiti polis iti hot pursuit operation ngem saandan a nabirokan ti suspek.
Iti pannakaisurat daytoy, di pay nabigbig ti suspek.#


text:
Alexander Pushkin
Ni Alexander Sergeyevich Pushkin (Ruso: AлekcáHдp CepréeBич ПýшkиH, tr. Aleksandr Sergeyevich Pushkin; IPA: [ɐlʲɪˈksandr sʲɪˈrɡʲejɪvʲɪtɕ ˈpuʂkʲɪn] ( denggen); 6 Hunio [D.E. 26 Mayo] 1799 – 10 Pebrero [D.E. 29 Enero] 1837) ket maysa idi a Ruso a mannurat ti Romantiko a panawen[1] nga isu ti naipanpanunotan babaen dagiti adu a ti kalatakan a Ruso a mannaniw[2][3][4][5] ken ti nangbangon ti moderno a Ruso a literatura.[6][7]
Isu ket naipasngay iti Ruso a nobilidad idiay Moscow, ni Pushkin ket nangipablaak ti immuna a daniwna ti tawen a sangapulo ket lima, ken nawatiwat a nabigbigan babaen ti literario a patakder babaen ti panawen apanagturposna manipud ti Liseo Tsarskoye Selo.
Dayta ti nainget a panagsisiim ti politikal a polis ti Sar ken saan idi a makaipablaak, ni Pushkin ket nagsurat ti kadayegan a pabuyana, ti drama a Boris Godunov. Ti nobelana iti berso, a Eugene Onegin, ket naserialisado idi nagbaetan ti 1825 ken 1832.
Isu ket arsagid no maipanggep ti dayawna, ni Pushkin ket nakilablaban idi kadagiti duapulo ket siam a duelo, ken nakaroa nasugatan iti kastoy a pasamak kenni Georges-Charles de Heeckeren d'Anthès. Ni D'Anthès, ti maysa a Pranses nga opisial a nagserserbi ti Rehimento ti Kabaliero a Guardia, ket nagpadpadas a nagsulisog ti asawa ni mannaniw, a ni Natalya Pushkina. Ti nasapa nga ipupusay ni Pushkin ti tawen a 37 ket naipammategan a kas maysa a didigra para iti Ruso a literatura.
Dagiti linaon
Biag ken pagsapulan[urnosen | urnosen ti taudan]
Ti ama ni Pushkin, a ni Sergei Lvovich Pushkin (1767–1848), ket nagtaud manipud kadagiti nalatak a pamilia ti Ruso a nobilidad a nakasurot ti kaputotanna manipud idi maika-12 a siglo.[8][9]
Ti ina ni Pushkin a ni Nadezhda (Nadya) Ossipovna Gannibal (1775–1836) ket nagtaud manipud ti apongna a baket manipud ti amana a nagtaud manipud ti Aleman ken Eskandinabo a nobilidad.[10][11] Isu ket anak a babai ni Ossip Abramovich Gannibal (1744–1807) ken ti asawana, a ni Maria Alekseyevna Pushkina (1745–1818).
Ti ama ni Ossip Abramovich Gannibal, ti nalatak nga apong a lakay ni Pushkin, ket ni Abram Petrovich Gannibal (1696–1781), ti nangisit nga Aprikano nga ayaban a pinadakkel ni Pedro ti Natan-ok. Ni Abram ket nagsurat kenni Empresa Elizabeth, ti anak a babai ni Pedro ti Natan-ok, nga isu ket manipud idi idiay ili ti "Lagon". Dagiti Ruso a biograpo ket nangipatinggada manipud iti rugi daytoy a ti Lagon ket adda idiay Etiopia, ti maysa a pagilian nga adda ti panakaitaripnong ti Ortodokso a Kristiano a ni Vladimir Nabokov, idi agsuksukimat ti Eugene Onegin, daytoy ket nakaipakita ti panagdudua iti daytoy a teoria ti Etiopiano a taudan. Idi 1995 ni Dieudonné Gnammankou ket nagipakita ti napigsa a kaso a ti "Lagon" ket maysa nga ili idi a mabirukan idiay akin-abagatan nga igid ti Danaw Chad, nga itan ket idiay akin-amianan a Kamerun. Nupay kasta, awan ti naipatingga nga ebidensia para kadagitoy a teoria.[8][9][11][12][13][14] Kalpasan ti panagadalna idiay Pransia a kas maysa a milisia nga inheniero, ni Abram Gannibal ket nagbalin a gobernador ti Reval ken nagbalin nga isu ti Général en Chef (ti maikatlo a kangatuan a ranggo ti buyot) a nangidadaulo ti panagpatakder kadagiti puerto ti baybay ken dagiti kanal idiay Rusia.
Naipasngay idiay Moscow, ni Pushkin ket nangipablaak ti immuna a daniwna idi agtawen ti limapulo ket lima. Babaen ti panawen a panagturposna a nagadadal a kas paset ti immuna a panagturpos ti klase ti prestihioso nga Imperial a Liseo idiay Tsarskoe Selo idiay asideg ti San Petersburgo, ti kalaingna ket nawatiwat idin a nabigbigan iti kaunegan a buya ti Ruso a literario. Kalpasan ti panagadalna, ni Pushkin ket napan iti narag-o ken nariri nga intelektual a kultura dagiti katutubo iti kapitolio, ti San Petersburgo. Idi 1820 isu ket nangipablaak ti immuna nga atiddog a daniwna, ti Ruslan ken Lyudmila, iti katengngaan ti adu a kontrobersia a maipanggep ti suhetona ken estilo.
Ni Pushkin ket nagin-inut a nagbalin a nangitalek iti sossial a reporma ket rimmuar a ngiwat para kadagiti literario a radikal. Daytoy ket nangpaunget iti gobierno, ken nakaiturongan iti pannakaiyalisna manipud ti kapitolio (1820). Isu ket napan idiay Kaukaso ken idiay Krimea, ken kalpasanna idiay Kamenka ken Chişinău, nga idiay ket nagbalin a Nawaya a Mason.
Ditoy ket timmipon iti Filiki Eteria, tisekreto nga organisasion a ti panggepna ket ti mangituang ti turayti Otomano idiay Gresia ken mangipatakder ti maysa a nawaya nga estado ti Gresia. Isu ket nareggetan babaen ti Griego a Rebolusion ken idi nangrugi ti gaubat kadagiti Otomano a Turko isu ket nagsursurat iti diario kadagitipasamak iti nalatak a nailian nga yaalsa. Isu ket nagyan idiay Chişinău aginggana idi 1823 ken nasurat kadagiti dua a Romantiko a daniw a nakaiyeg kaniana iti adu a pammadayaw; Ti Kaptibo ti kaukaso ken Ti Burayok ti Bakhchisaray. Idi 1823 Ni Pushkin ket immalis idiay Odessa, nga iday manen ket nakisuppiat iti gobierno, a nagi-eksilo kaniana idiay away nga estado ti inana Mikhailovskoe (idiay asideg ti Pskov) manipud idi 1824 aginggana idi 1826.[15]
Idiay Mikhailovskoe, ni Pushkin ket nagsurat kadagiti nostalhi a daniw ti ayat ken indedikadona kenni Elizaveta Vorontsova, ti asawa ni Heneral-Gobernador ti Malorossia.[16] Kalpasannan ni Pushkin ketnagtultuloy a nagobra iti berso-nobelana iti Eugene Onegin.
Dagiti nagibasaran[urnosen | urnosen ti taudan]
- ^ Basker, Michael. Pushkin ken Romantisismo. Iti Ferber, Michael, ed., Ti Kadua ti Europeano a Romantisismo. Oxford: Blackwell, 2005.
- ^ Ababa a Biograpia manipud ti Unibersidad ti Virginia, naala idi 24 Nobiembre 2006.
- ^ Allan Reid, "Ti Kalatakan a Mannaniw ti Ruso/Nasabrak a tao", naala idi 2 Septiembre 2006.
- ^ "Ti Pushkin gurigor ket saksakupenna ti Russia". BBC News, 5 Hunio 1999, Naala idi 1 Septiembre 2006.
- ^ "Ti Biograpo ket nangabak ti nangina a presio ti libro". BBC News, 10 Hunio 2003, Naala idi 1 Septiembre 2006.
- ^ Biograpi ani Pushkin idiay Instituto ti Ruso a Literario "Pushkin a Balay". Naala idi 1 Septiembre 2006.
- ^ Maxim Gorky, "Pushkin, Ti panakikeddeng ti pateg". Naala idi 1 Septiembre 2006.
- ^ a b "Dagiti kaputotan ni Aleksander Sergeevich Pushkin idiay". Genealogics.org. Naala idi 2 Marso 2010.
- ^ a b H. K. TeлeToBa [N. K. Teletova] (2007).
- ^ Лиxayr [Lihaug], Э. Г. [E. G.] (Nobiembre 2006). "Пpeдkи A. C. ПyшkиHa B ГepMaHии и CkaHдиHaBии: пpoиcxoждeHиe XpиcTиHы PerиHы Шëбepr (ГaHHибaл) oT Kлayca фoH Гpaбo из Гpaбo [Dagiti kaputotan ni A. S. Pushkin idiay Alemania ken Eskandinabia: Taudan ni Christina Regina Siöberg (Hannibal) manipud kenni Claus von Grabow zu Grabow]". ГeHeaлorичeckий BecTHиk [Genealogical Herald].–CaHkT-ПeTepбypr [San Petersburgo]. 27: 31–38.
- ^ a b Lihaug, Elin Galtung (2007). "Aus Brandenburg nach Skandinavien, dem Baltikum und Rußland. Eine Abstammungslinie von Claus von Grabow bis Alexander Sergejewitsch Puschkin 1581–1837". Archiv für Familiengeschichtsforschung. 11: 32–46.
- ^ Dagiti obra ni Alexander Pushkin Babaen ni Alexander Pushkin
- ^ Dieudonné Gnammankou, Abraham Hanibal — l'aïeul noir de Pouchkine, Présence Africaine Éditions, Paris 1996. ISBN 2-7087-0609-8.
- ^ "Ti Aprikano Prinsesa ken dagiti Ruso a Mannani". Ti New York Times.
- ^ Images of Pushkin in the works of the black "pilgrims". Ahern, Kathleen M. The Mississippi Quarterly Pg. 75(11) Vol. 55 No. 1 ISSN: 0026-637X. 22 Disiembre 2001.
- ^ (iti Ruso) P. K. Guber. Don Juan List of A. S. Pushkin. Petrograd, 1923 (naiprenta manen idiay Kharkiv, 1993). Pampanid 78, 90–99.
Adu pay a mabasbasa[urnosen | urnosen ti taudan]
- T. J. Binyon|Binyon, T. J. (2002) Pushkin: A Biography. London: HarperCollins ISBN 0-00-215084-0; US edition: New York: Knopf, 2003 ISBN 1-4000-4110-4
- Yuri Druzhnikov (2008) Prisoner of Russia: Alexander Pushkin and the Political Uses of Nationalism, Transaction Publishers ISBN 1-56000-390-1
- Dunning, Chester, Emerson, Caryl, Fomichev, Sergei, Lotman, Lidiia, Wood, Antony (Translator) (2006) The Uncensored Boris Godunov: The Case for Pushkin's Original Comedy University of Wisconsin Press ISBN 0-299-20760-9
- Feinstein, Elaine (ed.) (1999) After Pushkin: versions of the poems of Alexander Sergeevich Pushkin by contemporary poets. Manchester: Carcanet Press; London: Folio Society ISBN 1-85754-444-7
- Pogadaev, Victor (2003) Penyair Agung Rusia Pushkin dan Dunia Timur (The Great Russian Poet Pushkin and the Oriental World). Monograph Series. Centre For Civilisational Dialogue. University Malaya. 2003, ISBN 983-3070-06-X
- Vitale, Serena (1998) Pushkin's button; transl. from the Italian by Ann Goldstein. New York: Farrar, Straus & Giroux ISBN 1-85702-937-2
- TeлeToBa, H. K. (Teletova, N. K.) (2007) ЗaбыTыe poдcTBeHHыe cBязи A.C. ПyшkиHa (The forgotten family connections of A. S. Pushkin). Saint Petersburg: Dorn OCLC 214284063
- Wolfe, Markus (1998) Freemasonry in life and literature. Munich: Otto Sagner ltd. ISBN 3-87690-692-X
- Wachtel, Michael. "Pushkin and the Wikipedia" Pushkin Review 12–13: 163–66, 2009–2010
- Jakowlew, Valentin. "Pushkin's Farewell Dinner in Paris" (Text in Russian) Koblenz (Germany): Fölbach, 2006, ISBN 3-934795-38-2.
Dagiti silpo ti ruar[urnosen | urnosen ti taudan]
Dagiti obra a mainaig kenni Alexander Pushkin iti Wikisource (iti Ingles)
Dagiti inadaw a sasao a mainaig kenni Alexander Pushkin iti Wikiquote (iti Ingles)
Midia a mainaig kenni Alexander Pushkin iti Wikimedia Commons


text:
Friday, September 29, 2017
3rd NATIONWIDE SIMULTANEOUS EARTHQUAKE DRILL (NSED), NAKIKAYSA TI LGU-CABUGAO
Cabugao, Ilocos Sur - Ti Municipal Government ti Cabugao, Ilocos Sur nga idauluan ni Mayor Josh Edward S. Cobangbang babaen iti implementing arm-na nga iti Municipal Disaster Risk Reduction Management Council (MDRRMC) ket nangaramid ti earthquake drill sadiay Cabugao National High School, Barangay Turod, Cabugao, Ilocos Sur idi Setiember 27, 2017.
Babaen iti uni ti alarma, dagiti estudiante ken agad-adal iti Cabugao National High School ket naikkanda iti pammilin a rummuarda kadagiti kuartoda ket simmaruno a nagtignay dagiti kameng ti search and rescue personnel operation team a buklen dagiti kameng ti Cabugao Rescue a mangbukel ti MDRRMC nga idauluan ni LDRRMC Officer Engr. Nestor B. Somera a nagturong kadagiti kuarto a pangkitaanda kadagiti nagakem a biktima iti ginggined.
Tinulongan dagiti kameng ti Municipal Police Station ken iti Bureau of Fire Protection (BFP)- ken kasta metten a tinaming dagiti kameng ti Medics nga ibagian dagiti Personnel iti RHU-Cabugao dagiti natakuatan/nairuar a biktima ket naipanda iti Stage Area ken iti Incident Command Post. Napakatan iti First Aid dagiti biktima a kas koma iti nadidigra iti leg injury; eye injury; unconscious and shallow breathing; wound arm; ken fractured leg.
Dagiti nakaro ti pannakadangranna ket nailuganda iti dua nga agur-uray nga ambulansia tapno maipan iti ospital. Sistematiko iti gunay dagiti Rescuers a nagmobilisar iti pasamak.
Kabayatanna, ti ceremonial button iti national drill ket naangay idiay Bacoor, Cavite babaen iti Office of the Civil Defense.
Naipaganetget iti sapasap iti pannakipasetda iti information drive a masasao a “Bida ang Handa Campaign” babaen iti panangiyuna iti Office of Civil Defense (OCD) itatta a Tawen 2017. # (Web In-Action)
Posted by Bayan ng Cabugao, Ilocos Sur at 2:47 PM
Subscribe to: Post Comments (Atom)


text:
Madrid
Ti Madrid (Ingles/məˈdrɪd/, Espaniol: [maˈðɾið]) ket isu ti kapitoio ken kadakkelan a siudad iti Espania. Ti populasion iti daytoy a siudad ket agarup a 3.3 a riwriw[4] ken ti amin a populasion iti metropolitano a lugar ti Madrid ket nakarkulo a 6.271 a riwriw.[5] Isu daytoy ti maikatlo a kadakkelan a siudad iti Kappon ti Europa, kalpasan ti Londres ken ti Berlin, ken ti metropolitano a lugar, ket isu ti maikatlo a kadakkelan iti Kappon ti Europa kalpasan ti Londres ken Paris.[6][7][8][9] Ti siudad ket naidangan ti dagup a 604.3 km2 (233.3 sq mi).[10]
Ti siudad ket mabirukan idiay karayan Manzanares idiay tengnga ti pagilian ken ti Komunidad ti Madrid (a daytoy ket buklen ti siudad ti Madrid, ken dagiti siudad, ili ken dagiti dadduma pay nga urbano a luglugar a nangpalikmut daytoy ken dagiti naipagay-at a suburbo ken purok); daytoy a komunidad ket nabeddengan babaen kadagiti naturay a komunidad ti Castile ken León ken Castile-La Mancha. Gapu ta daytoy ket kapitolio a siudad ti Espania, ti tugaw ti gobierno, ken ti pagtaengan ti Espaniol a monarkia, ti Madrid ket isu pay ti politikal a sentro ti Espania.[11] Ti agdama a Mayor ket ni Manuela Carmena manipud ti Ahora Madrid.
Ti Madrid nga urbano nga aglomerasion ket adda ti maikatlo a kadakkelan babaen ti GDP[12] iti Kappon ti Europa ken dagiti impluensiana kadagiti politika, edukasion, panagliwliwa, enbiromento, midia, moda, siensia, kultura, ken dagiti arte ket mangiparawad ti kasasaadna a kas maysa a kadagiti nangruna a sangalubongan a siudad iti lubong.[13][14] Gapu dagiti ekonomiko a mapataudna, ti nangato a pagalagadan ti biag, ken ti kadakkel ti paggatanganna, ti Madrid ket naipanunotan a nagruna a sentro ti pinansia ti Akin-abagatan nga Europa[15][16] ken ti Iberiko a Peninsula; daytoy ket mangsangsangaili kadagiti daulo nga opisina kadagit adu a nangruna a kompania ti Espania, a kas ti Telefónica, Iberia wenno Repsol. Ti Madrid ket isu ti kaaduan a bisbisitaen dagiti turista idiay Espania, ken ti maikapat a kaaduan a bisbisitaen dagiti turista ti kontinente,[17] ken isu ti maikasangapulo a kasayaatan a pagtaengan iti lubong] segun ti Monocle a magasina, iti 2010 a pagsurotanna. [18][19] Ti Madrid ket mairanggo pay kadagiti 12 a kaberdean siudad ti Europa idi 2010.[20] Ti Madrid ket isu ti agdama a Kandidato a Siudad para iti Kalgaw nga Olimpiada ti 2020.[21]
Ti Madrid ket ibalbalayanna ti kuartel ti Organisasion ti Sangalubongan a Turismo (WTO), a tagikua ti Organisasion ti Nagkaykaysa a Pagpagilian (UN), ti SEGIB ken ti Organisasion dagiti Estado ti Ibero-Amerikano (OEI). Daytoy ket mangsangsangaili pay kadagiti nangruna nga agregregulado nga instituto ti Espania: ti Agtaktakder a Komite ti Asosiasion dagiti Akademia ti Pagsasao nga Espaniol, kuartel ti Naarian nga Espaniol nga Akademia (RAE), ti Instituto Cervantes ken ti Pundasion ti Maganganat nga Espaniol (Fundéu). Ti Madrid ket agururnos kadagiti piesta a kas ti FITUR,[22] ARCO,[23] SIMO TCI [24]ken ti Cibeles Madrid Moda a Lawas.[25]
Bayat a ti Madrid ket agtagtagikua kadagiti moderno a patakder, daytoy ket nangipreserba ti pannakaimatangan ken pannakarikna kadagiti adu a naipakasaritaan a kaarrubaanna ken kalkalsada. Dagiti dulonna ket mairaman ti Naarian a Palasio iti Madrid; ti Teatro Real (Naarian a Teatro) nga adda ti nasimsimpa a 1850 a Kamara ti Opera; ti Buen Retiro a parke, a nabangon idi 1631; ti maika-19 a siglo a pasdek ti Nailian a Biblioteka (nabangon idi 1712) nga aglaon kadagiti naipakasaritaan nga arkibo ti Espania; dagiti adu a bilang ti Nailian a museo,[26] ken ti Nabalitokan a Trianggulo iti Arte, a mabirukan idiay igid ti Paseo del Prado ken buklen dagiti tallo a museo ti arte: ti Prado a Museo, ti Museo Nacional Centro de Arte Reina Sofía, ti museo ti moderno nga arte, ti Santiago Bernabeu nga Estadio, balayan ti Real Madrid, ken ti Museo ti Thyssen-Bornemisza, a mangbukel kadagiti awan a pakasayaatan dagiti dua a museo.[27]
Kadagiti napalabas a tawtawen ti Palasio Cibeles ken Burayok ket nagbalin a ti monumento a simbolo ti siudad.[28][29][30]
Dagiti nagibasaran[urnosen | urnosen ti taudan]
- ^ "Los fuegos que conmocionaron Madrid". 20minutos.es (iti Espaniol). 6 Septiembre 2006. Naala idi 13 Agosto 2008. (iti Espaniol)
- ^ D. Ramón de Mesonero Romanos (1881). Oficinas de la Ilustración Española y Americana, ed. "El antiguo Madrid: paseos históricos-anecdóticos por las calles y casas de esta villa". Naala idi 13 Agosto 2008. (iti Espaniol)
- ^ "La dominación árabe(Arab rule). Ti siudad iti Mayrit, maysa a kota ti nagtaudanna, nabangon idi babaen ti gibus iti IX a siglo." (iti Espaniol). Naala idi 7 Agosto 2011.
- ^ INE.es Instituto Nacional de Estadística (Pagadalan ti Nailian nga Estadistika)
- ^ Eurostat
- ^ "Dagiti Urbano a Luglugar iti Lubong: Populasion ken Densidad" (PDF). Wendell Cox. Naala idi 10 Agosto 2008.
- ^ Eurostat, UrbanAudit.org, naala idi 12 Marso 2009. Datos para iti 2004.
- ^ Thomas Brinkoff, Kangrunaan a Aglomerasiones iti Lubong, naala idi 12 Marso 2009. Datos para iti 1 Enero 2009.
- ^ Departamento ti Ekonomia ti Nagkaykaysa a Pagpagilian ken Sosial a Pannakibiang, Dagiti Prospekto ti Urbanisasion iti Lubong (2007 rebision), (Nagkaykaysa a Pagpagilian, 2008), Tabla A.12. Datos para iti 2007.
- ^ Kameng dagiti Agturturay a Konseho. Delegado para iti Ekonomia, Panagtrabaho ken Pannakailian a Pannakiraman. Panid 6
- ^ "Madrid". Indiana.edu. 10 Hulio 2006.
- ^ "Sangalubongan a Pannakiranggo ti siudad baban ti GDP 2008–2025". Pricewaterhouse Coopers. Naala idi 20 Nobiembre 2009.
- ^ Globalisasion ken dagiti Sangalubongan a Siudad (GaWC) Mangadadala Grupo ken Network, Unibersidad ti Loughborough. "Ti Lubong segun ti GaWC 2010".
- ^ "2009 a Sangalubongan a Pagsurotan ti Bileg ti Siudad" (PDF). Naala idi 14 Abril 2011.
- ^ Pagsurotan dagiti Sangalubongan a Sentro ti Komersio
- ^ Pagsurotan ti Sangalubongan a Bileg ti Siudad
- ^ "Ti Madrid ket isu ti kaaduan a bisbisitaen dagiti turista idiay Espania". Madridiario.es. 30 Enero 2007. Naala idi 18 Oktubre 2010.
- ^ "Ti Monocle 2009 a Pagsurotan kadagiti Kasayaatan a Pagtaengan a Siudad ti Lubong". Monocle.com. 10 Hunio 2009. Naala idi 18 Oktubre 2010.
- ^ "20 a kasayaatan apagtaengan iti lubong – 10 Madrid". Monocle.com. Naala idi 18 Oktubre 2010.
- ^ Dagiti Kaberdean a Siudad ti Europa. Dagiti mayor ti Siudad (3 Marso 2010). Naala idi 16 Disiembre 2010.
- ^ Ti IOC ket nagpilpili kadagiti tallo a siudad a kas Kandidato para iti Kalgaw nga Olimpiad ti 2020
- ^ [1] FITUR
- ^ [2] ARCO
- ^ [3] SIMO TCI
- ^ [4]Cibeles Madrid Fashion Week
- ^ "Arquitectura. Edificios de los Museos Estatales". Mcu.es. 25 Enero 2012. Naala idi 7 Agosto 2012.
- ^ "Madrid: ". Easy expat. 11 Agosto 2006.
- ^ "Plaza de Cibeles | Espania.paammo iti Ingles". Spain.info. Naala idi 7 Agosto 2012.
- ^ "Madrid's Palacio de Cibeles Renovated Into Jaw-Dropping CentroCentro Cultural Center | Inhabitat – Sustainable Design Innovation, Eco Architecture, Green Building". Inhabitat. Naala idi 7 Agosto 2012.
- ^ "Burayok ti Cibeles – Turismo idiay Madrid". Turismomadrid.es. Naala idi 7 Agosto 2012.
Dagiti silpo ti ruar[urnosen | urnosen ti taudan]
Midia a mainaig iti Madrid iti Wikimedia Commons